EXTRAS DIN 
DACOROMANIA 


ANUL II (1922). 


Din perspectiva Dicţionarului. 
il 
Despre legile fonologice. 


1. Generaţia noastră trece astăzi printr'o epoca de revi- 
zuire a concepţiilor fundamentale lingvistice. Aproape toţi am în- 
ceput ca adepţi convinşi ai şcoalei »neogramatice« germane şi 
continuăm metoda strict ştiinţifică a măieştrilor noştri. Totuşi 
am pierdut credinţa în multe din principiile lor lingvistice. Con- 
flictul acesta apare mai evident când este vorba de »legile fono- 
logice«: pe de o parte simţim că credinţa în „legi fara excepţii“ 
e numai o sinamăgire, pe de altă parte însă continuăm să lu- 
cram cu ele, simțind că, negându-le, ni se surpă terenul de subt 
picioare. 

Mi se pare deci că nu poate îi de prisos a încercă o con- 
ciliare a achiziţiilor generaţiei trecute cu progresele dobândite 
de ştiinţă în ultimele decenii. Aceasta se poate face fără multă 
greutate, cu condiţia de a înlocui spiritul dogmatic al înaintaşi- 
lor noştri cu dorinţa contimporanilor de a studia cu toată curi- 
ozitatea şi cu tot interesul ştiinţific şi acele fenomene care ame- 
ninta să răstoarne dogmele curente. 

Spre scopul acesta va trebui însă să facens — fără nici o 
pretenţie de a spune lucruri nouă, ci numai cu dorinţa de a 
scoate în relief câteva momente caracteristice — per summos 
apices un scurt istoric al chestiunei, 

Încă de pe vremea când studiile asupra limbei urmăreau 
scopuri aproape excluziv practice — în stabilirea de reguli gra- 
maticale — s'a observat că limba e supusă unor transformări 

fonetice. Acestor observaţii nu li sa dat însă atentiunea cuve- 
nită şi din ele nu s'au tras concluziuni ştiinţifice. 


Astfel, ca să începem cu ai noştri, prea puţini vor fi ştiind 
astăzi, că cele mai multe transtormări de sunete din limba noa- 
stră au fost recunoscute de Samuil Clain şi arătate în Grama- 
tica sa.!) Arătarea acestor transformări îi serveau însă lui Clain 
spre a stabili reguli de ortoepie: transcriind întâia oară cuvintele 
cu litere latine, el le-a dat o forma apropiată de etimologie şi 
prin urmare s'a văzut nevoit să dea cetitorului reguli, cum tre- 


bue să traducă în rostire semnele grafice prin care se latiniza 
cuvântul în scris. 


Abia acu vre o sută de ani filologia a inceput a deveni 
stiință în înţelesul adevărat al cuvântului, prin introducerea pun- 
ctului de vedere istoric şi comparativ în studiul ei. Prin asemă- 
narea formelor actuale cu stadii din trecut ale limbei, sau a 
limbei literare cu formele dialectale, filologii au fost izbiti de 
regularitatea pe care o prezentau sunetele. Franz Bopp o recu- 
noscuse. ]. Grimm o formulase în unele cazuri, A. Pott a izbu- 
tit s'o arate şi în altele, iar A. Schleicher o consideră chiar ca 
un principiu fundamental în cercetările sale. 


J. Grimm a fost cel dintâiu care a izbutit, în a doua edi- 
tie a Gramaticei sale, să formuleze una din cele mai surprin- 
zatoare coincidente fonetice la compararea limbilor de aceeaşi 
familie: mutatiunea consonantică (Deutsche Lautverschie- 
bung).2) Totuşi rămâneau atâtea cazuri ce păreau neregulate, în- 


1) Astfel în cea dintâiu Gramatică a limbei române se vorbeşte 
despre a şi o neaccentuati trecuţi în â şi u (capră, bumbac), despre a, e, 
i (recte: lat, i = lat. vulg. e) ṣi o trecuţi în â şi u înainte de n şi mb, 
mp (pane, câmp, îmblu, coperemânt, împărat, munte), despre e şi o accen- 
tuati trecuţi în ea şi oa înaintea unui a sie a silabei următoare (poartă, soarte), 
despre en accentuat [după labiale] trecut în i înaintea unui e din silaba 
următoare (cuvinte), despre c, g, schimbaţi în č 3 înainte de e şi i (cruce, 
geme), despre t,d, s urmaţi de 7 [lung] şi modificaţi în in f, z şi ş (fie, zâu, 
raşina), despre / intervocalic trecut în r (moară), despre / urmat de 1 plus 
vocală trecut in ? (iepure, muiere, fiu), despre c urmat de i plus vocală 
schimbat în f (ghiafd, fafa), despre trecerea lui b intervocalic în v, pentru 
ca să dispară mai târziu (cal, lâudam, boi, cântaiu, excepţie: avea), despre 
f urmat de z plus o accentuat modificat in č (rugăciune, închinăciune), 
despre cf trecut in pt (lapte), despre c! şi gi trecuţi în k’ şi @ (cheie, ghiafa), 
despre gn devenit mn (pumn) şi despre x pretăcut în s (ieşi, fese) (cf. R. 
lonaşcu, Gramaticii români, laşi 1914 p. 17— 19). 


2) Punând alături exemple latine ca: piscis, pellis, porcus, nepos cu 


germanul Fisch (engl. fish, v.-nord. fiskr), Fell (v.-engl fell), Ferk-el 
(althochdeutsch farc, v.-engl. fearh), Neffe (v.-engl. nefta, v.-nord nefi): 
apoi pe iat. tu, tres, toga cu v.-nord. thu (v.-engl. thu), v.-nord. fhrir (v. 
engl. thri) v.-nord. thak (v.-engl. fhac); in sfârşit pe lat. caput, collum, 
cornu, Cu germ. Haupt (engl. head, v.-nord. hofudh), Hals (v. engl. heals, 
v.-nord. Aas), Horn (engl. horn, v.-nord. horn) ne putem convinge de 


raportul constant ce exista intre plozivele afonice latine, p, t, c şi spi- 
rantele afonice germane f, fth, A. 


CS DEN 

cât si în scrierile invatatilor acestei epoce întâlnim reguli ase- 
mănătoare celor ale gramaticilor practice formulate cu rezerve 
supărătoare ca «une-ori», «mai adesea», «de obiceiu» şi intovara- 
site de interminabile liste de «excepţii». 

Astfel regula stabilită de J. Grimm avea câteva neregula- 
ritati desesperante. !) Faţă de aceste neregularități, pe care cei 
mai vechi se multumeau să le constate, păstrând încă de la 
înaintaşii lor un oarecare scepticism cu privire la regularitatea 
absolută a desvoltărilor lingvistice, se revoltă spiritul critic al 
celor noi, care in investigaţiile lingvistice începeau să aplice 
metodele naturaliştilor. Cunoscutul slavist A. Leskien, în studiul 
său asupra «Declinatiunei în limbile balto-slave» apărut în 1876, 
dă expresie nouei credinţe prin cuvintele: „A admite derivatiuni 
arbitrare, fortuite, imposibil de coordonat, ar însemnă să recu- 
noaştem că obiectul cercetărilor noastre, limba, e neaccesibil 
ştiinţei.» Şi într'adevăr, cu un an mai târziu, in 1877, învățatul 
danez K. Verner dă o explicaţie excepțiilor la legea stabilită de 
J. Grimm, prin formularea unei reguli nouă. 2) 

Bopp şi Schleicher admiteau că limba indoeuropeana 
primitivă aveă numai trei vocale a, i, u, plecând de la o con- 
ceptie aprioristică, care persistă şi azi la mulţi lingvişti, că cu 
cât ne apropiem mai mult, în urmărirea retrospectivă a limbilor, 
de stadiul primitiv, cu atât ajungem la forme mai simple. Fiindcă 
formei sanscrite ddca ii răspundea în latineşte decem, în gre- 
ceşte fxg, în v.-saxonă tehan etc., s'a crezut bine înţeles ca 
sanscrita păstrează stadiul primitiv indoeuropean, pe când lim- 
bile cu e au un stadiu mai recent, desvoltat din a. Pe de alta 
parte s'a făcut observaţia că unui &, g din limba lituană, in 
„1 Consecventa în evoluția plozivelor afonice apărea numai in pozi- 
{ie iniţială; la mijlocul cuvintelor, pe lângă cazurile regulate, se pot ob- 
servă şi cuvinte refractare: alături de goticul fadar, modar, germ. Vater, 
Mutter — cu d gotic si t german, desvoltati din th — avem got. brothar şi 
germ. Bruder — cu th în gotică şi cu d german — deşi in latineşte frater 


are f întocmai ca pater şi mater. Tot astfel unui lat. ducere îi răspunde 
germ. ziehen, cu h (ca în Haupt, Hals, Horn), dar gezogen cu g. 


2) El arată anume că lui pater, mater, frater latinesc ii corespunde 
in limba veche indică pitar, matăr, brdtar, că deci, ca şi in limba veche 
grecească, accentul eră deosebit. Intr'adevăr, cercetând toate cazurile ase- 
mănătoare, Verner a constatat că regula lui Grimm trebue completată ast- 
fel: <Orice th german neinitial s'a schimbat în dh dacă era urmat de accent“ 
(sau mai exact, după Saussure, Cours de linguistique p. 207: «orice th 
medial a devenit dh, când accentul aşezat pe silaba ce-l precedea nu îm- 
piedecă această trecere“.) 

sanscrită îi răspunde când k, g, gh, cand c, j, h, iar in irana 
când 4, g, când č, Z, fără să se poată găsi vre-o regularitate. 
In curând însă între cele două fenomene se stabileşte un nex: 
pe la anul 1877 mai mulţi savanţi (Collitz, Saussure, I. Schmidt, 
Tegner, Verner şi Thomsen) ajung simultan la recunoaşterea 
adevăratului raport între ele: De oare-ce palatalele şi africatele 
rezultă de obiceiu din velare înainte de vocale palatale, a fost 
firesc ca să se admită că grupele ca, ja în sanscrită şi Ca, Za 
în iranică s'au desvoltat din ke, ge şi deci că, dacă în cele mai 
multe limbi europene putem constată stadiul ke, ge, acesta e 
cel vechiu. Astfel teoria aprioristică despre vechimea mai 
mare a vocalei a decât a luie a fost răsturnată, preponderanta 
limbilor indo-iranice în studiile indoeuropene a scăzut, accen- 
tuându-se necesitatea de a se intemeia comparatia pe toate lim- 
bile, nu numai pe câteva, iar principiul constantei legilor fono- 
logice fu salvat, recunoscându-se că a nu s'a scindat în mod 
arbitrar în limbile europene in a, e, o şi că dubla evolutiune a 
lui k, g în sanscrită şi iranică e condiţionată de cauze bine 
definite. 

Intăriţi prin asemenea rezultate surprinzătoare în convingerea 
lor despre regularitatea desvoltărilor fonetice, neogramaticii 
germani stabilesc principiul legilor «fonetice» fără excepţii. Cei 
doi principali reprezentanţi ai acestei şcoli, X, Brugmann şi Ost- 
hoff, dau expresie clară nouei credinţe în prefața primului volum 
de „Morphologische Untersuchungen» (1878): „Orice schimbare 
fonetică, întru cât ea se întâmplă în mod mecanic, se face după 
legi fără excepţie, adecă direcţia evolutiunilor fonetice este tot- 
deauna aceeaşi la toţi membrii unei comunităţi lingvistice — 
în afară de cazul separatiunei dialectale — şi toate cuvintele 
în care se găseşte sunetul supus schimbării fonetice, sânt atinse 
fără excepţie de această direcţie. Cazur le refractare, excepţiile 
aparente au totdeauna o cauză binedeterminată şi se explică 
ca forme analogice“, Astfel se face distincţia între legile fonetice, 
de ordin mecanic, şi între legile analogiei, de ordin psihologic, 
precum o găsim cu deosebire Ja Hermann Paul, teoreticianul 
şcoalei neogramatice, 

Şcoala neogramaticilor germani a avut o influenţă din cele 
mai binefăcătoare asupra studiilor lingvistice, punându-le pe o 
bază exactă de cercetare şi îngrădindu-le împotriva oricăror 

ingerente ale fantaziei necontrolate, căreia îi opunea rigiditatea 
unor „legi fără excepţii“. Descoperirile de amănunt, rectificările 
de erori şi completările de lacune în cunoştinţele anterioare au 
fost nenumărate; mai mult decât acestea a fost însă importantă 
increderea absolută pe care cercetătorul limbei o câştigă în me- 
toda sa de cercetare, sigură şi ducând la rezolvirea atâtor pro- 
bleme ce păreau de nedeslegat. Foarte just observă Bréal (Se. 
mantique 251): «Noua doctrină n'ar fi prins atât de mult, dacă 
propovăduitorii ei nu i-ar fi dat şi suma de *paradoxuri nece- 
sare spre a izbi curiozitatea noastră. Dacă s'ar fi vorbit despre 
„evoluţiuni regulate“, „desvoltări constante“, nimeni nu s'ar fi 
oprit în faţa acestor termeni. Dar „legile oarbe“, »preciziunea 
astronomică“ atraseră imediat asupra lor atenţia generală“. 

Dar munca intensă a atâtor cercetători luminaţi şi a ple- 
iadei lor de elevi muncitori epuizază în curând partea cea mai 
mare a terenului de exploatat. Pe baza legilor fonologice s'au 
descoperit mai ales o sumă mare de etimologii nouă, care, la 
rândul lor, serveau de exemple spre ilustrarea legilor fonologice 
cunoscute sau spre precizarea lor din ce în ce mai exactă. Cu 
toate acestea rămâneau pretutindeni, pe marele ogor destelenit 
de neogramatici, bucăţi de pământ pietros, în care plugul lor 
înzădar încercă să pătrundă. Aceste „cruces philologicae“ erau 
lăsate de o parte, fără să li se dea o importanță prea mare: în 
râvna de a semănă ogorul şi a-l face roditor, micile ostroave 
nu puteau tintui prea mult pe cercetători. Cu cât însă lanul in 
jurul lor creştea, cu atât locurile rămase în păragine nelinişteau 
mai mult şi băteau la ochi mai ales celui ce părăseă pentru un 
moment munca de amănunt, care îi ţântuise privirea la pământ, 
şi se ridică pe înălțimile lingvisticei, ca să cuprindă cu o ochire 
întregul teritoriu. 

incetul cu încetul se născu convingerea în foarte mulţi 
cercetători că uneltele cu care se făcuse marea muncă de deste- 
lenire a ogorului nu puteau să fie perfecte, căci cu ele nu pu- 
teai pătrunde pretutindeni, deci că metoda investigaţiei trebuiă 
desăvârşită. Intr adevăr, neogramaticii făceau in mare parte o 
muncă de laborator, in care îşi creau în mod artificial, înlă- 
turând toate piedecile, condiţiile cele mai avantajoase pentru 
experimentul prin care voiau să demonstreze o lege evolutivă. 
Experimentul reuşeă, el convingeă şi folosul lui didactic eră de 

netăgăduit. Cand însă condiţiile pregătite cu grijă în laborator 
nu mai existau, când cercetătorul ieşeă pe teren, unde atâtea 
elemente accesorii vin să se adauge în orice moment şi în 
orice loc, experimentul nu mai dădeă rezultatele aşteptate. 

Reactiunea contra metodei neogramaticilor se ivi aproape 
deodată cu şcoala lor. Incă în anul 1886 tinea O. Jespersen în 
societatea filologico-istorică din Copenhaga o conferenta (tipa- 
rita în 1887 în Techmers internationale Zeitschrift fiir Sprach- 
wissenchaft şi retipărită, cu iim adaus, in 1904, in cartea sa Pho- 
netische Grundfragen p. 142 ş. u.), remarcabilă mai ales prin 
faptul că un fonetist se arătă sceptic fata de importanța exa- 
gerată ce se dădeă legii fonologice. După ce rezumează pe 
scurt părerile neogramaticilor, el arată cum aceste legi nu pot 
fi aplicate în multe cazuri; că s'a făcut prea multă speculație 
in camera de savant şi prea puţină observaţie pe teren şi că s'a 
exagerat rolul legii fonologice ca principiu metodologic. El com- 
bate însă mai ales pe cei ce vrând să explice răspândirea unei 
evolutiuni fonetice se gândesc numai la transformările articula- 
torice şi nu dau atenţia cuvenită faptului că limba e un mijloc 
de comunicaţie şi prin urmare modificările lente şi gtadate ale 
unui sunet se propagă numai în măsura în care ele nu stân- 
jenesc înţelegerea între vorbitor şi ascultător. 

In acelaşi an apare studiul lui Hugo Schuchardt „Ueber 
die Lautgesetze“ (Berlin), în care se combat cu argumente pu- 
ternice „legile fără excepție“ în transformările sunetelor unei 
limbi. Acest studiu isi păstrează şi azi întreagă actualitatea. Acù 
treizeci si cinci de ani Schuchardt scria ca, dupa convingerea 
sa, legile fonologice „nu se datoresc numai jocului excluziv al 


unei acţiuni inconștiente“ (p. 13). Cu deosebire se îndreaptă 
împotriva celor ce introduc dogma legilor fără excepție (p. 29) 
şi arată că amestecul limbilor („Sprachmischung“) e un fenomen 
de care trebue ţinut seama totdeauna. In nenumărate rânduri, în 
articole mici şi în recensiuni, Schuchardt a revenit asupra acestor 
chestiuni. Valul cel mare ce cuprinsese majoritatea lingviştilor 
şi aproape pe toţi filologii fusese însă prea puternic, încât 
glasul acestui protagonist al scoalei nouă n'a putut prinde. Schu- 
chardt nu tinea să-şi popularizeze ideile desvoltandu-le pe 
intelesul tuturor, cunoştinţele lui vaste din limbi puţin familiare 
celor mai mulţi, îl făceau să-şi caute exemplele pe terenuri pe 
care nu puteă fi urmărit decât de puţini; observaţiile geniale el 
le aruncă cu dărnicia unui sămănător printre liste 
exemple încâlcite şi le publică 
aşteptai să le găseşti. 


lungi de 
în articolaşe în care nu te 

Pe la sfârşitul veacului trecut etimologia cuvântului francez 
trouver pasionă un moment pe romanişti. Plecând de la deriva- 
tul v.-fran. troveour, prov. trobador, Gaston Paris propusese 
etimologia *tropare „a face poezii (tropi)“, care din punct de 
vedere al legilor fonologice eră impecabilă. Schuchardt, nemul- 
tumit cu etimologia aceasta, care admitea o trecere de sens prea 
abstractă şi care nu se potriveă pentru celelalte limbi romanice, 
se întoarse la etimologia lui Diez — şi căută să demonstreze, 
că, cu toate piedecile formale aparente, cuvântul vine din lat. 
turbare şi că la origine verbul acesta eră un termen de pescărie. 
O discuţie vie să angajă între Paris şi între Graz, la care afară 
de G. Paris luă parte mai ales elevul acestuia, A. Thomas, 
căruia ştiinţa îi datoreă o seamă de etimologii frumoase, aflate 
pe baza legilor fonologice. Discutia, desiul de vehementă, din 
care nu lipseau ironiile, vorbea de „la dame phonetique“ şi „la 
dame semantique“, căutând să revindice în cercetările etimolo- 
gice rolul predominant al fonologiei pe de o parte, al semanticei 
pe de altă parte. 

Cel ce a accentuat într'o formă mai clară rolul important 
pe care-l are semaseologia în cercetările etimologice, a fost M. 
Breal, în cartea sa fundamentală Essai de sémantique (ed. 3. 
Paris, 1904), ridicându-se împotriva delor ce cred ca evolutiunile 
fonetice ale unei limbi le putem reduce la nişte legi mecanice, 
fără ca mintea să aibă cel mai mic rol la schimbările ce se 
petrec în jurul nostru: „Les regles de la phonétique ne saura- 
ient étre entourées de trop de respect. Elles sont la garantie 
de tout progres, la seule défense contre le caprice et la fan- 
taisie, qui ont autrefois tant nui a nos etudes: nous devons 
tous travailler a les rendre de jour en jour plus detaillées et 
plus certaines. Mais c’est sur la nature de ces lois que j’aurais 
a faire des réserves... Les organes de la voix sont les servi- 
teurs et non les maitres du langage“ (p. 318). 

Lucrarea de etnopsihologie a lui Wundt Die Sprache, despre 
care va mai fi vorba, a contribuit de asemenea la revizuirea 
concepţiilor neogramatice asupra legilor fonologice. 

Cu mult temperament şi cu multă vervă aceste concepţii 
au fost combatute cu deosebire de Karl Vossler şi de M, Bartoli. 
Cel dintâiu,zin jscrierile sale Positivismus und Idealismus in der 
Sprachwissenschaft şi Sprache als Schopfung und Entwickelung, 

apărute in Heidelberg în 1904 si 1905, se ridică contra poziti- 
vismului în cercetările lingvistice. El şi-a dat silinta să arate 
dependența transformărilor fonetice de accent şi ritm, iar a 
acestora de dispoziția sufletească a vorbitorului. O transformare 
fonologică se naşte atunci când intuitia noastră internă se reali- 
zeaza pe calea instrumentului nostru de articulare: „lautliche Ver- 
körperung der Seele, das ist Lautwandel“ (Sprache, p. 58. Din 
nenumăratele transformări fonetice individuale se continua numai 
acelea, desvoltându-se în mod evolutiv, care există oarecum în 
aer, pentru care există, la o comunitate lingvistică, o oarecare 
voință sau tendință colectivă, Analogia face ca aceste transfor- 
mări fonetice să se generalizeze: „wird das Aehnliche durch 
analogische Gruppierung zusammengefasst, so mag es dem ober- 
flächlichen Beobachter als gesetzmässig erscheinen. So entstand 
jener Irrtum..., dass der Lautwandel nicht individuell, sondern 
generell, nicht frei, sondern gesetzmässig erfolge Man nahm die 
Aehnlichkeit für Gleichheit“. (i5., 119). 

In studiul său întitulat Ale fonti del neolatino, Trieste 1910, M. 
Bartoli declară, chiar în motto, războiu neogramaticilor: „Legile 
fonologice nu sânt o descoperire ştiinţifică: sânt o invenţie pra- 
ctică, născocită de paleogramatici şi desvoltată de neogramatici; 
ele sânt şi vor rămâneă pururi insuficiente pentru neolingvisti.“ 
După el, fiecare cuvânt al limbei are dreptul de a fi urmărit 
ca un organism cu viaţa sa particulară; în fiecare vorbă zace 
o putere de viata mai mare sau mai mică, după măsura drago- 
stei ce poate s'o stârnească omului vorbitor: „istoria reflexelor 
fonetice, ca şi istoria limbilor, şi a oricărei fiinţe, e o istoriv a 
iubirii şi a morţii“ (pg. 904—905). După Bartoli, însaşi numirea 
de „normal“ şi „anormal“ sau „excepţional“ e oţioasă şi anti- 
ştiinţifică ; ea ar trebui înlocuită prin „vechiu“ şi „nou“, întru- 
cât alături de formele moştenite, limba noastră primeşte necon- 
tenit, prin cuvintele călătoare, împrumuturi de forme nouă. 

Prin strălucitele sale studii de geografie lexicală, E. Gi- 
liéron şi pleiada sa de elevi, au deschis orizonturi nouă lingvi- 
sticei. O bogăţie neasemănat mai mare de forme, decât o bănu- 
iam, ne apare acum înaintea ochilor şi cu ea de-odată ne con- 
vingem că multe „principii“, cărora şcoala neogramatică le a- 
tribuiă un rol redus, au o importanţă capitală în lingvistică. Ur- 
mărind cuvintele în desvoltarea lor atât de complexă, şi atât 

de diferită în fiecare caz special, el cere ca ştiinţa să individu- 
alizeze cercetările şi nu mai poate recunoaşte ca scop al stu- 
diilor ştiinţifice tendinţa de subordonare, care caută cu to! dina- 
dinsul a înghesui o sumă cât mai mare de indivizi în sub- 
împărțiri adesea arbitrare. Ne mai atribuind legilor fonologice 
nici măcar valoare de control sigur la stabilirea unei etimologii. 
Gillieron, în limbagiul său tranşant, pune ca subtitlu al ultimu- 
lui său studiu cuvintele: „la faillite de l'etymologie phonétique.“ 

Alţi doi savanţi francezi, Ferdinand de Saussure, în Cours 
de linguistique generale (publicat de Ch. Bally şi A. Sechehaye, 
Lausanne—Paris 1916) şi A. Meillet, in Linguistique historique 
ei linguistique générale (Paris 1921) arată cu deosebire impor- 
tanta momentului social, asupra căruia vom reveni şi noi. In 
acelaşi timp amândoi arată că gramatica istorică nu mai poate 
formă singurul obiect al preocupatiunilor lingvistice; Saussure 
distinge chiar între lingvistica „diacronică“, care urmăreşte 
limba în stadiile ei succesive de desvoltare, şi cea „sincronică“, 
care cercetează raportul între diferitele fenomene lingvistice ob- 
servate în acelaşi stadiu de limbă. Arătând mulţimea de pro- 
bleme importante ale lingvisticei sincronice, el crede că cerce- 
tările viitoare vor trebui să le dea din nou atenţia ce li se cu- 
vine. 

Alături de aceşti cercetători mai noi, nemulţumiţi de con- 
ceptiile lingvistice ale generaţiei trecute, ideile neogramatice con- 
tinuă de a fi apărate şi în vremile noastre. Intre romanişti, în 
Franţa, adeptul lor cel mai convins îmi pare a fi A. Dauzat, 
care in La vie du langage (Paris 1910) susține că legile fonologice 
sânt spontane şi în afară de conştiinţa noastră (p. 27), crede că 
o transformare fonetică se produce de odată, la aceeaşi epocă, 
pe un teritoriu uneori foarte vast, la o populatiune lipsită ade- 
sea de o legătură politică sau economică (p. 28). O limba sau 
un dialect împrumută de la vecini cuvinte, nici odată sunete (p. 
30). Intro comună — celula lingvistică — acelaşi sunet 
evoluează simultan la toți indivizii unei generații, fapt pe 
care crede că l-au dovedit observările abatelui Rousselot 
făcute în comuna Charente (p. 32). „Dacă în evoluția sa 
admirabil disciplinată, armata nenumărată de sunete similare 
nu cunoaşte nici un „traînard“ şi nici un „tireur au flanc“, 
ea are câţiva eclerori, care, plecaţi în avangardă, au aju 

etapele“. In principiu evoluţia sunetelor e independentă de 
frecvenţa cuvintelor în vorbire (p. 34). 

Dintre Germani, cel care a exprimat cu mai multă tărie în 
vremile din urmă credinţa sa în legi fără excepţie, este profesorul de 
limbi romanice la Universitatea din Cernăuţi, E. Herzog. In Streit- 
fragen der romanischen Philologie (Halle, 1904 p, 5. ş. u), el asea- 
mana legile fonologice cu legile fizice, distingând trei categorii 
de „excepţii“: a) excepţii adevărate; în acest caz în istoria na- 
turală „legea“ n'a fost bine formulată, şi vom căută să aflăm o 
formulă, în care să încapă şi cazurile ce ne par excepţionale; 
b) excepţii aparente, care se explică prin faptul că simultan cu 
legea stabilită e activă altă lege, paralizând efectele aceleia (efectele 
legei gravitatiunii pot fi paralizate de un magnet; franc. cage a 
păstrat pe c netrecut în č înainte de a următor, din cauza ac- 
țiunei disimilatorice a lui & următor); — c) excepţii pe care nu 
sântem încă în stare să le explicăm, lipsindu-ne mijloacele ne- 
cesare ca să le recunoaştem în adevărata lor ființă. 

Intre cele două extreme, cei ce neagă legile fonologice şi 
cei ce le susţin cu toată tăria, există multi care cred că pot 
luă calea de mijloc, atenuând terminologia: nu mai vorbesc de 
„legi“, ci de „reguli“ fonologice, înlocuesc numirea de „incon- 
ştient“ prin „subconştient“, şi nu consideră transformările fo- 
netice ca un fenomen pur mecanic al organului nostru articula- 
tor, ci admit şi cauze psihologice, întrucât articularea însaşi 
este rezultatul unei innervatiuni pornite din creier, introduc deci 
termenul de fenomene „psihofizice“. 


2. De sigur că termenii aceştia, mai atenuati, dar şi mai 
palizi — căci în dosul lor nu se ascunde o convingere sau o 
idee clară — nu sânt în stare să dea o solutiune problemei 
însaşi. De aceea este bine ca din capul locului să lămurim 
terminologia pe care o vom întrebuinţă în cele următoare. 

Vom vorbi de schimbări sau modificări de rostire şi de 
legi fonologice. Subt termenul schimbări de rostire înţelegem 
orice moditicare faţă de pronunțarea tradiţională, indiferent 
dacă ea apare incidental, ca „greşală de limbă“, la unul sau 
mai multi indivizi, o singură dată sau de repetite ori. Subt 
termenul /egi fonologice intelegem în special acele schimbări de 
rostire care nu mai sânt incidentale, ci obicinuite, repeţindu-se 

în mod regulat şi constant şi cuprinzând întregul „material lin- 
gvistic“, adecă toate cazurile cu aceeaşi structură; ele pot fi 
individuale, adecă să se găsească numai în graiul unui singur 
om; de obiceiu însă sânt colective, extinzându-se asupra unui 
întreg grup geografic sau social de indivizi grăitori. Cuvântul 
lege nu trebue înţeles în sens juridic, ca o prescripţie, impusă 
limbei de vreo putere mistică, ci în sens filosofic, ca o con- 
statare a unui raport stabil ce există între o serie de fenomene 
lingvistice (cf. Breal, Semantique 9). 

Traducerea germanului „Lautgesetz“ prin „lege fonetică“ 
(loi phonetique), în loc de „lege fonologică“ mi se pare nepo- 
trivită, pentrucă poate da naştere la o interpretare greşită. 

Fonetica, numită şi „fiziologia sunetelor“, este ştiinţa care 
cercetează felul cum se articulează sunetele, fonologia studiază 
transformarea sunetelor unei limbi.!) Vorbind bunăoară despre 
sunetul /, fonetica va aveă să stabilească în mod cât se poate 
de exact, care este rostirea lui într'un anumit loc şi timp; fo- 
nologia va aveă să constate, când, unde, în ce împrejurări şi 
de ce el s'a modificat într'o limbă oarecare sau intr’o giupa 
de limbi. Fonetica este deci un studiu ajutător pentru fonologie, 
precum invers, fonetistul va avea, in cercetările sale, mult ajutor 
din cunoaşterea evolutiunilor stabilite de fonologie. 


In fiecare din aceste două discipline se pot stabili „legi“. 
Astiel fonetistul va constată — şi va putea demonstra cu apa- 
rate foarte simple — că între pronunţarea „lenis (fortis)“ şi în- 
tre „fonia (lipsa de fonie)" a unui sunet există o dependenţă 
condiţionată de deschizătura coardelor vocale; studiind raportul 
ce există între lungimea unei vocale şi între numărul silabelor 
ce urmează, va constată, că atunci când cuvântului i se adaugă 
silabe nouă, un sunet se scurtează în proporţie cu numărul 
acestor silabe. Asemenea constatări se pot face în orice limbă, 


1) Fr de Saussure, Cours de linguistique générale, 
Bally et A. Sechehaye, Lausanne — Paris 1916, p. 57, întrebuinţează cei doi 
termeni tocmai în sens invers. "Termenul de fonetică, germ. Phonetik, engl, 
phonetics este prea consacrat încât să-l mai putem înlocui astăzi, iar ter- 
menul de fonologie (germ. „Lautlehre“) are avantajul că stă în opoziţie cu 


morfologia (germ „Formenlehre“) şi cu lexicologia, cu care împreună formează 
capitole ale Gramaticei, în înţelesul larg al cuvântului. 


publie par Ch 

căci ele sânt în funcţie de organul nostru articulator; ele se 
pot deci formulă în „legi fonetice“.!) 

Dacă, dimpotrivă, gramaticul istoric constată că în cuvin- 
tele latine, păstrate în limba română, / simplu între vocale s'a 
prefăcut într'o vreme îndepărtată în r, această observatiune, 
confirmată de foarte numeroase exemple, se poate formula intr’v 
„lege fonologica“, în care se stabileşte evolutiunea unui 
sunet în raport cu sunetele imprejmuitoare, întrun anumit timp 
şi loc şi de obiceiu numai într'o singură limbă. 

Deosebirea ce o facem între „legile fonetice“ — care 
de astădată nu ne vor preocupă — şi între „legile fonolo- 
gice“, nu izvorăşte dintr'un pedantism şi din plăcerea de a 
introduce o terminologie nouă, ci ea e un fel de mărturisire de 
credinţă. „Legile fonetice“ constată raporturi constante în rostire, 
dictate de structura aparatului nostru articulator, în esenţă unul 
şi acelaşi la toţi oamenii; evolutiunile formulate în „legile fono 
logice“ sânt rezultatul unui complex de cauze, numai în parte 
de natură fiziologică. Spre a înţelege pe cele dintâiu ajung 
cunoştinţele de fonetică; spre a pricepe pe cele din urmă, în 
toată complexitatea lor, trebue să luăm întrajutor psihologii 
şi sociologia, cea dintâiu spre a explică generalizarea unui 
fenomen izolat asupra întregului „material lingvistic“, cea de a 
doua spre a înţelege cum de un fenomen individual a putut 
deveni colectiv, 


3. Neclaritatea terminologiei poate duce — şi de fapt a şi 
dus — la greşeli metodice. 

E evident că fenomenele lingvistice pot fi studiate din mai 
multe puncte de vedere, după cum preocuparea momentană a 
celui ce le studiază este de natură fonologică, morfologică, deri- 
vativă, lexicologică, sintactică sau stilistică. Aspectul subt care 
le priveşte lingvistul poate deci varia, — obiectul studiului rămâne 


1) Cf. A. Sandfeld-Jensen; Die Sprachwissenschaft § 39, unde găsim 
însă o interpretare întru câtva deosebită. S.-J. propune numirea de „Laut- 
gesetz pentru schimbările de sunete care se găsesc în toate limbile, iar 
pentru cele ce se întâlnesc numai în câteva limbi sau intr’una singură, nu- 
mirea de „Lautregel“. Astfel el crede, că transformarea lui l în y, pe care 
o vedem ivindu-se spontan în diferite limbi, e un „Lautgesetz“; cazul in- 
vers, transformarea lui y în /' nu se poate constată decât in mod ex- 


eptional. 

însă în esenţă acelaşi, limba omenească. În cele următoare vom 
vedeă că proiectând asupra fonologiei câteva constatări de natură 
principiară ce se pot face din punct de vedere morfologic sau 
sintactic bunăoară, şi citând exemple clare din aceste capitole 
ale gramaticei spre a câştigă analogii, vom izbuti să vedem mai 
clar unele chestiuni delicate. Punctul nostru de vedere va fi să 
considerăm pe omul vorbitor mai întâiu ca reproducător, de- 
venit prin exerciţii necontenite şi prin obicinuinţă un propaga- 
tor mecanic şi inconştient al limbajului tradiţional, apoi ca gân- 
ditor, ajuns prin structura individuală a aparatului său de gân- 
dire un înnoitor de limbă, în sfârşit ca factor social, contri- 
buind pe de o parte la răspândirea inovatiunilor de limbă, iar 
pe de alta la unificarea graiului comun. 


4. Una din greşelile metodice pe care fonologistul e 
aplecat s'o facă este următoarea: preocupat în mod excluziv de 
forma exterioară, de complexul de sunete subt care se infatisaza 
atenţiei noastre mai întâiu cuvintele, el crede că poate face ab- 
Stractie de conţinutul lor. A despărţi însă forma de conţinutul 
cuvântului însemnează a despărţi două lucruri indivizibile. 

In lingvistică nu avem nevoie, ca în chirurgie, de o „me- 
dicină operatoare“, de exerciţii pe cadavru înainte de a pune 
cuțitul pe corpul viu, ci putem, fără să primejduim obiectul stu- 
diului nostru - şi e necesar s'o facem chiar şi din punct de 
vedere didactic — să începem direct cu vivisecţiunea. Numai 
pe când toată lingvistica se reducea la studiul filologic al »limbi- 
lor moarte», când se vorbea de litere în loc de sunete, preocu- 
pările celor ce studiau limba puteau să fie mai mult de natură 
anatomică decât fiziologică. În adnotatia muzicală, prin faptul 
că putem indică cantitatea, accentul, mişcarea, legarea notelor şi 
chiar şi digitatia, compoziţia unui maestru de acu o sută de 
ani o putem execută astfel cum se cântă pe vremea lui Mozart. 
Grafiei noastre îi lipsesc mijloacele spre a indică toate aceste 
elemente; în alfabetul grecesc calitatea şi accentul puteau fi no- 
tate, cel puţin in parte, si-in scris; în cel latin, adoptat azi de 
toată lumea, nu mai putem redă nici lungimile, nici accentul; 
in nici o grafie nu se prescrie «tempo» (allegro, lento), lega- 
rea sunetelor unul de altul, nici organele şi locul articulării lor, 
De aceea nici chiar cetind limba literară, noi nu mai rostim, 

ca strămoşii nostri, ci modificăm mai mult chiar decât modifica 
țiganii lăutari o arie pe care o reproduc «după auz» din gene- 
ratie în generaţie, căci interpretarea individuală a unei combinaţii 
armonice de sunete muzicale nu poate fi atât de variată ca tal- 
măcirea individuală a unei combinaţii de cuvinte, fiecare cu sen- 
sul său. 


În deceniile trecute, când fonetica eră o ştiinţă tânără, 
care a deschis orizonturi nouă, dând o soliditate nebănuită 
studiului lingvistic, a fost firesc ca importanţa acestei discipline 
să fie exagerată. S'a constatat anume că cele mai multe modi- 
ficări de sunete sânt dependente de diverşi factori «fonetici», 
precum accent, ton, cantitate, calitate, sunete învecinate (acomo- 
dare, asimilare, disimilare), poziţia în cuvânt (iniţial, medial, final; 
liber, acoperit), mişcarea (allegro, lento), ritmul, etc. Dependenţa 
de aceşti factori de natură fizică a fost luată drept cauză 
eficientă şi unică a schimbărilor de sunete şi s'a crezut că ajunge 
să cunoşti fonetica pentru ca să explici evolutiunile în rostirea 
unei limbi. Aceasta a fost epoca în care termenul de «legi fone- 
tice» s'a putut încetățeni în loc de „legi fonologice“. 

Cât timp cercetătorii limbei au stat subt dominatiunea me- 
todei istorice, stăpână în cursul veacului al XIX-lea, preocupă- 
rile aproape excluzive erau de a preciză cu meticulozitate filolo- 
gică formele limbei în diferite timpuri şi a stabili din compa- 
rarea lor, desvoltarea limbei în timp şi spaţiu. Dacă cel ce for- 
mula într'o lege fonologică condiţiile în care aparea, la un mo- 
ment dat, într'o limbă sau dialect, o rostire în locul alteia, mai 
arătă şi calea fonetică pe care sa ajuns cu timpul de la 
o pronunţarea la alta, atunci „explicarea“ era dată şi nui mai 
rămânea decat să clarifice excepţiile de natură analogică. 


5. În manualele de lingvistică ale şcoalei neogramatice 
legea «fonetică» -— cum i se spunea — e pusă în opoziţie cu 
analogia. Transformarea unui sunet în cadrele unei limbi sau 
dialect se întâmplă la un moment dat şi în anumite condiţii — 
precizate de «legea fonetică» — în mod spontan şi in afară de 
conştiinţa noastră, cuprinzând — după expresia lui Sievers — 
tot «materialul lingvistic», adecă toate cazurile în care sunetul 
se gaseste în condiţii similare. Cel putin în regiunea din care 
porneşte o astfel de inovaţie de rostire, in regiunea-nucleu («Kern- 
gebiet>), ea nu cunoaşte excepţii; numai în ţinuturile învecinate 

apar cuvinte cu amândouă formele (cf. în urmă, Meyer-Liibke, 
Einfiihrung 3 § 12). Dacă ic. şi colo intâlnim un caz refractar, 
acesta, dacă nu cumva este un împrumut mai târziu din altă 
limbă sau din alt dialect, e un caz analogic: diferite împrejurări 
de natură psihică, precum e bunăoară asociatiunea de idei, 
opresc acest cuvânt să „alunece“ pe panta cazurilor similare, 


să sufere transformarea pur mecanică de rostire. 

incă in 1886 scriă H. Schuchardt (Uber die Lautgesetze p. 
29): „admițând răspândirea în cercuri tot mai largi a transfor- 
mărilor de sunete, nu e firesc gândul că analogia semantică 
impiedeca generalizarea unor legi fonologice asupra unor ca- 
zuri gi că ig general ea lucrează concomitent cu răspândirea 
aceasta?“ Într'adevăr punerea în opoziţie a analogiei, ca fenomen 
psihic, cu legea fonologică, ca fenomen fiziologic, nu e noro- 
coasă. Karl Vossler a arătat bunăoară că una dintre „legile“ de 
rostire cele mai consecvente în limba franceză, accentuarea pe 
silaba din urmă, se datoreşte analogiei. Dacă Francezul rosteşte 
azi il fait sau fait-il?, chiar şi puissé-je, sau accentuează Wagner, 
piccolo, album, însemnează că tot materialul de limbă de care 
dispune, fiind accentuat în acelaşi fel, Francezul are oarecum în 
ureche iipul cadentei fonetice a cuvintelor şi potriveşte toate 
formele nouă şi împrumuturile recente acestui tip de accentuare 
(Sprache als Schöpfung und Entwicklung, p. 39— 40). Analogia, 
după Vossler, nu este elementul care tulbură răspândirea unei 
evolutiuni fonetice, ci este, dimpotrivă, condiţia care îi împru- 
mută durată şi expansiune (pag. 118). 

Intr'adevăr, ceea ce neogramaticii numesc „analogie“ e un 
complex de fenomene, care se reduc la fel de fel de acţiuni 
psihice; acestea nu pot fi despărțite de modificările de rostire şi cu 
atât mai puţin puse în opoziţie cu ele. Atunci când, în manualele 
de gramatică istorică, întâlnim „explicată“ cutare excepţie la 
legile fonologice prin vorbele „prin analogie“, se comite o gre- 
şală metodică tot atât de mare ca cea pe care o făceau vechii 
gramatici când „explicau“ excepţiile lor prin cuvinte ca „afe- 
reză“, „apocopă“ etc. Aceşti termeni tehnici, care cuprind in 
sine fenomene cu totul diferite ca origine şi comune numai ca 
rezultat, au numai o valoare practică, fiind scurţi: ei pot, în 
cazul cel mai bun, constată un fenomen, nu însă a-l explică. 

Cred că cel ce scriind fonologia unei limbi nu vrea să 
sacrifice unui sistem preconceput claritatea şi obiectivitatea ex- 

punerii, va considera ca schimbări de rostire de o potrivă pe 
cele determinate de o evoluţiune fonetică ca şi pe cele 
de natură asociativă. Mi se pare că plusul unui b în gru- 
pele mr şi ml, precum apare în lat. camra > frac. chambre sau 
în slav. mlatiti > rom. îmblăti este o modificare de rostire, 
întocmai ca şi plusul unui g în rom. curgu din mai vechiul curu 
sau în istrorom. mlezgu „miezul“ faţă de mai vechiul m/ezu. 
Rezultatul este în toate aceste cazuri o schimbare de rostire, pe 
care fonologistul va trebui să o înregistreze cu aceeaşi grijă, 
deşi în cazul dintâiu cauza psihologică e mai depărtată, întru 
cât ea se manifestă numai prin funcţionarea neexactă a orga- 
nului nostru articulator (închiderea canalului nazal înainte de a 
suprimă cluziunea labială şi deci iscarea unui b întru m şi li- 
chida următoare), iar în cazul al doilea cauza psihologică este 
mai evidentă: „construcţia proporţională“ curs — curg după 
înruditul mers — merg, sau „contaminarea“ lui m/'ez cu cuvântul 
mozga „măduvă“ (pătruns din limba croată), asemănător ca 
forma şi înţeles. 


6. Un punct asupra căruia neogramaticii apasă cu deose- 
bită insistenţă (şi care derivă in mod logic din despărţirea ce 
o fac ei între forma şi înţelesul unui cuvânt) este tocmai că 
transformările de rostire nu tin seama — în afară de cazurile 
„analogice““ — de înţelesul cuvintelor: numirile de localităţi, 
bunăoară, care în mare parte nu mai au un conţinut semantic, 
urmează tot atât de „orbeşte“ legile fonologice ca şi cuvintele 
uzuale ale limbei. 

Totuşi observaţia mai atentă a limbei ne arată că adesea 
nu „analogia“ este cauza desvoltării neconformă cu legile con- 
statate, ci felul însuşi al unor cuvinte şi conţinutul lor simbolic, 
semantic sau sentimental. 

Onomatopeele adesea nu intră în materialul lingvistic al 
unei legi fonologice, căci apropierea ce o facem între forma şi 
conţinutul acestor cuvinte imitative, le opreşte de a-şi modifică 
forma, din cauza vecinicului control al sunetului natural pe 
care-l imită (cf. Dacoromania I, 93). 

Vedem de asemenea că unele cuvinte, întrebuințate des şi 
într'o acceptiune care le privează de înțelesul lor pregnant, sufer 
nişte scurtări care nu mai sânt in consonanţă cu legile fono- 

logice. Astfel când combinăm cuvintele bund cu dimineaţa sau 
domnia cu ta, spre a le intrebuinta ca formule de politeţă, ele 
îşi pierd înţelesul lor autonom, devin un fel de combinaţii de 
sunete ce nu mai deşteaptă în noi, când le rostim sau le auzim, 
ideea originală cuprinsă în ele. Aceasta e cauza că ele pot să 
fie scurtate până la formele neafa sau mată. 

Dacă e însă adevărat că pentru ca un cuvânt să fie supus 
la transformări fonetice regulate, stabilite în legi fonologice, se 
cere ca să aibă şi un înţeles autonom, atunci nu mai putem 
consideră modificările de rostire ca simple fenomene formale, 
fără legătură cu conţinutul cuvintelor. lar dacă conţinutul joacă 
şi el un rol însemnător, sântem în drept să presupunem că rolul 
acesta nu se reduce la ideea exprimată de cuvânt, ci poate privi 
şi ținuta subiectivă pe care vorbitorul o ia faţă de această idee 
sau însemnătatea pe care o dă el funcţiunei gramaticale a 
cuvântului. 

Câteva exemple vor arătă ceea ce voim să exprimăm. 

Una din legile fonologice cele mai consecvente şi mai 
caracteristice ale dialectului istroromân este rostirea lui a accen- 
tuat cu un timbru de o, sunet pe care unii îl însemnează cu a, 
alţii cu a. In graiul lui Alois Belulovici, studiat de mine, toate 
elementele latine suter această modificare şi cele mai multe 
împrumuturi streine. Legea fonologică e încă în plină acţiune: 
în textele culese de mine întâlnim şi neologisme ca telegram, 
cu pronunțarea aceasta. Dacă eliminăm cazurile cuvintelor 
neaccentuate în frază (care păstrează pe a nealterat şi când 
sânt de origine latină), rămâne o singură excepţie: e cuvântul 
drac, care nu se rosteşte cu a. Izbindu-ma, pe când în- 
semnam textele spuse de Belulovici, rostirea aceasta neregu- 
lată, şi nevoind să-l influintez printr'o întrebare directă, m'am 
oprit din scris şi i-am cetit propoziţia din urmă, rostind însă 
drac. El imediat mă făcu atent că trebue să scriu drac. Ară- 
tându-i forma drac în textele publicate de alţii, el o contestă 
cu toată energia. Cum se explică deci această iregularitate, care 
nu poate fi tăgăduită, la un cuvânt vechiu (căci vechimea 
în limbă a acestui cuvânt comun tuturor dialectelor române e 
în orice caz mai mare decât începutul rostirei a, caracteristica 
numai dialectului istroromân) ? 

S'a observat în unele limbi ale popoarelor primitive un 

3* 

fel de ,tabu“, o interdictie pentru unele cuvinte pe care cre- 
dinte deşarte sau un respect exagerat fata de anumite ființe le 
opresc de a fi rostite. Meillet (op. cit. 281 ş. u.) crede că urme 
de astfel de „tabu“ se găsesc şi în limbile indoeuropene, ex- 
plicând bunăoară lipsa în limbile slave a unui cuvânt core- 
spunzător lui ursus latin şi înlocuirea lui prin „mâncătorul de 
miere“ (medvédi) prin interdicția vremelnică a numelui anima- 
lului ce inspira atâta frică oamenilor. Se pare că forma nere- 
gulată a lui drac, la Istroromini, e tot un astfel de caz pe 
jumătate atins de „tabu“, pronunțat cu vocea jumătate, şi deci 
lipsit de accentul care scoate in relief cuvântul si care e con- 
ditia primordială a prefacerii lui a in a.) 

Şi nota sentimentală cu care întovărăşim anumite cuvinte 
poate produce modificări „neregulate“ ale formei lui. Acesta e 
bunăoară cazul diminutivelor dela nume proprii, care, din cauza 
notei pronunțat desmierdătoare, se scurtează: Nifă (din lonifă), 
Miţa (din Marița) cf. şi naşule (din nănaşule = nunoșule etc.). 
Din cele ce stim despre desvoltarea lui o în poziţie nazală in 
limba română am aşteptă ca sufixul -oveus latin să fi dat 
-unu >> -uiu (cf. gutuiu) Cum însă acest sufix e augmen- 
tativ, iar  augmentativele româneşti cuprind totdeauna nota 
sentimentală a dispretului sau batjocurei, s'ar putea admite, - 
poate, ca această ţinută subiectivă a vorbitorului faţă de cuvântul 
rostit să fi împiedecat desvoltarea normală. Tiktin (Elementarbuch 
§ 38) crede chiar că o s'a conservat în acest sufix ,,pentru-ca 
o simbolizează mai bine decât alte sunete imaginea a ceva 
mare şi puternic““.2) 


1) În textele istroromâne culese de mine, pentru „trei draci“, întâlnim 
şi expresia eufemistică frei de iei” (cf. ielele noastre). S 

2) Adevărat că acest sufix ar putea fila noi împrumutat, căci il găsim 
cu aceleaşi funcțiuni şi pe teritoriul albano-serbo-croat (alb.-one, serb.- 
croat. -onja). Sau s'ar putea admite la rigoare chiar că o în poziție nazală, 
în elementele latine, n'a avut o desvoltare paralelă cu a şi e. Pe când a şi 
e se prefac în d şi i înainte de f, întocmai ca înainte de n, dar se păstrea- 
ză nealterate înainte de nn, — o, care devine u înainte de nn (nonnus > nun) 
întocmai ca înainte de n, s'a putut menţine înainte de ñ ( -oneus > -oiu). 
Cf. ZRPh. 27, 746. În cazul acesta gutuiu - despre care e a se vedea 
în urmă Dicţionarul Academiei — ar putea fi un împrumut. ; 

Dar tocmai multele posibilităţi de explicare sânt o dovadă a imper- 
fecţiei mijloacelor noastre de a cunoaşte adevărul, întocmai precum feluri- 
tele medicamente cu care doctorii caută să vindece aceeaşi boală dovedesc 
că medicamentul vindecator încă nu s'a aflat. 

E un fapt relevat de mult că sensul unui cuvânt poate pro- 
duce o modificare a accentului lui, că există un „accent se- 
mantic“, cf. Jespersen, Phonetische Grundfragen § 157, unde seci- 
teaza exemple ca substantiv nicht dadjectiv, sympathie nicht dnti- 
pathie din limba germană. Tot astfel a arătat Paul Passy că în 
limba franceză cuvintele rostite emfatic au alt accent, stabi- 
Jindu-se în simțul limbei chiar o lege în privința aceasta: cele 
ce încep cu consonantă au accentul pe silaba primă, cele ince- 
pătoare cu vocală pe silaba a doua, deci miserable, stupide, dar 
impossible, cet animal-lă !). Cum însă accentul are o înrâurire 
mare asupra rostirii şi este în multe cazuri condiţia esenţială a 
transformărilor fonetice, accentul emfatic sau semantic explică 
unele desvoltări excepţionale: cuvintele romanice pentru „două- 
zeci“ nu pot fi explicate din lat. viginti, ci numai dintr'o formă 
viginti (accentuat astfel în opoziţie cu triginta etc.) 

Ceva analog observăm în limba română. Vocalele ~ şi č 
au produs o perturbare radicală a sistemului consonantic. pre- 
făcând dentalele (în dialecte şi labialele) în palatale, care apoi au 
putut evolua până la sibilante şi africate. Condiţia era însă să 
fie accentuate şi se presupune că mai întâiu ele s'au diftongat 
în yé şi ye, al căror y a alterat apoi consonantele precedente. 
Când ele nu erau accentuate, diftongarea nu s'a produs şi nici 
alterarea consonantelor precedente (cel puţin dentalele au rămas 
nemodificate), Intr'un singur caz efectul lui 7 e acelaşi asupra 
consonantelor precedente şi în silabă neaccentuată, când 7 (si 
-es, -İs cărora le corespunde un i in româneşte) era dezinenta 
flexionară: deci audis > auzi, ca dico > zic. Constatarea 
aceasta ne duce involuntar la concluzia că si dezinentele morto- 
logice aveau un fel de accent, care s’ar putea numi „g&ramatic“. 

Astfel ne întoarcem iar la „silabele însemnătoare“ cu care 
G. Curtius voiă odinioară să explice o neregularitate în desvol- 
tarea unei dezinente greceşti. Explicarea lui a fost combătută şi 
înlocuită prin alta, mai plauzibilă, de neogramatici, care nu puteau 
admite astfel de piedeci în desvoltarea inconştientă a rostirii (cf. 
B. Delbrück, Einleitung in d. Studium d. idg. Sprachen’ p. 
144). Ideea lui Curtius merită însă a fi reluată azi. Mi se pare 
intradevăr că trebue să admitem în afară de accentul tradițional 


1) Un caz analog in limba română e prefacerea afirmativului as? 
(devenit aşă) in dsi/ când îl rostim cu neîncredere. 

al cuvântului — ca să nu zicem, independent de el, — silabe în 
lumină şi silabe în umbră în corpul unui cuvânt. Cuvintele 
accentuate pot ajunge în umbră când importanța lor în frază e 
redusă (cf. tot, făt omul şi tustrei din lat. totus) sau când din 
vorbe autonome, ce erau, ajung simple particule funcţionale, 
„instrumente gramaticale“ (cf. franc, homme şi on) sau din alte 
motive (cf. exemplul lui drac), şi să aibă deci aceeași desvol- 
tare ca şi când ar fi în poziţie neaccentuată (sau cel putin alta 
desvoltare decât în poziţie accentuată); dimpotrivă, silabele 
neaccentuate, pot ajunge în lumină şi să aibă aceeaşi desvol- 
tare ca cele accentuate, precum văzurăm la dezinenta româ- 
nească -i. Dacă forma „regulată“ vorbăsc, precum o aflăm la 
scriitorii vechi şi în graiul țăranilor din multe parti şi astăzi, e 
înlocuită, în limba literară şi a claselor culte, prin forma vorbesc, 
cauza este, adevărat «analogia» unor vorbe ca îmbătrânesc, ve- 
stesc etc., cu e nealterat, dar pentru ca această analogie să se 
producă, trebue să existe iarăşi o cauză şi aceasta este simţul 
gramatical, care cere ca să întrebuinţțăm aceeaşi expresie morfo- 
logică, care deci scoate pe -esc atât de mult în lumină, încât 
îl împiedecă de a deveni -ăsc împreună cu cazurile de e trecut 
la @ dupa labiale. Un alt exemplu va arătă acest lucru in mod 
şi mai evident. 

Din timpuri străvechi, înainte încă de despărţirea dialec- 
telor române de azi, vocalele i şi u la sfârşitul cuvintelor au 
început să se rostească şoptit. In desvoltarea mai departe a 
acestui început antidialectal de schimbare de rostire, dialectele 
au mers pe drumuri deosebite. Astfel Aromânii păstrează 
încă pe u după anumite consonante sau grupuri consonantice, 
pe când la Dacoromâni el a dispărut, în limba literară tot- 
deauna, când nu urmă după cons. + lichidă (în care caz el se 
pronunţă plenison: aflu, socru) sau după vocală (în care caz el 
formează diftong cu vocala precedentă: bou). La i chestiunea 
e mai complicată. În afară de cazurile când s'a păstrat şi 
u (afli, socri; boi), el apare ca i şoptit mai mult sau mai putin 
perceptibil pentru ureche, după natura sunetului precedent. Dar 
chiar şi atunci când el nu se mai rosteşte, existenţa lui de odi- 
nioară se tradează, precum a observat E. Herzog, prin faptul că 
consonanta precedentă se articulează la un loc în gură, ca şi 
când ar urmă un į: între singularul uriaş şi pluralul uriași, 

deşi un i final nu se mai aude nici in cazul al doilea, există totuşi 
o deosebire acustică, căci, la plural, ş se pronunţă cu vârful 
limbei in regiunea i. Amutirea lui i final na produs deci de 
fapt omonimitate, echivoc, în formele flexionare dacoromâne. 
Altele sânt rezultalele în dialectul istroromân. Acest dialect 
nu mai are nici urmă de i si u şoptit, ci saui şi u plenison, sau 
zero. Echivocul eră deci posibil, cuatât mai mult, cu cât cele mai 
multe subdialecte nu mai fac distincţia nici între s şi ş, deci nu 
se mai deosebeşte nici ¿as de laşi, pas de paşi. Pe când substan- 
tivele pierd cu totul pe u şi pei final, în flexiunea verbului 
constatăm următoarele: persoana 6 menţine totdeauna pe u ple- 
nison (moru), pe când el a dispărut cu totul la persoana 4 
(murin, dintr'un mai vechiu murim); la persoana 1 avem de obi- 
ceiu forme fara u (mor); la persoana 2 i e plenison la indicativ 
(mori), dar a dispărut cu totul la imperativ (mor); de asemenea 
nu mai există nici urmă dei la persoana 5 (murif). lată o 
inconsecven{a care trebue să ne pună pe gânduri. Inconse- 
cvenţa aceasta are totuşi un rost, pe care nu etocmai greu să-l 
ghicim. Mai întâiu constatăm că evoluţia regulată, adecă amu- 
tirea totală a lui u şi i final — precum o întâlnim bunăoară 
la nume — s'a întâmplat de câte ori nu există nici o primejdie 
de echivoc: murin, muriț nu sânt omonime cu nici o altă formă 
verbală. De asemenea nici imperativul, care nu se întrebuinţează 
la alte persoane decât la persoana a doua, nu putea da prilej de 
confundare cu alte persoane ale acestui mod, deci s'a putut rosti mor, 
cu amutirea lui i. La indicativ, dimpotrivă, forma mor fiind cea „regu- 
lată“ şi pentru persoana ı şi pentru persoana 2, echivocul s'a evitat 
prin menţinerea lui i în cazul din urmă (şoptit de Sigur la început 
şi numai mai târziu rostit iar plenison). Menţinerea lui 7 la per- 
soana 2 are deci acelaşi rost ca adaogerea obligatorie a lui fu 
înaintea formei meurs (pronunţat la fel cu meurs la persoana 1) 
în limba franceză şi se explică ca o măsură prohibitivă, prin 
care se evită echivocul între mai multe omonime. Prohibitia 
aceasta trebue să ne-o inchipuim astfel: in limba franceză se 
putea intrebuinta de o potrivă şi se şi intrebuinta fără vreo 
deosebire remarcabilă tipul moriolr], alături de ego morio|r]. 
Taai, în urma transformărilor fonetice *morio, *moris, *morit şi 
moriunt au dat acelaşi rezultat, Francezul, simțind nevoia de 
cele mai multe ori de a face o distincţie precisă între cele patru 

forme, a ales tipul ego morior, care in pronumele proclitic avea 
un mijloc tot atât de sigur de a distinge persoana ca şi Latinul 
in dezinenta. Tot astfel Istroromanul, pe cand ambele rostiri 
mori şi mor existau alături, fără ca forma nouă să fi alungat 
încă cu desăvârşire pe cea veche, s'a hotărît pentru cea nee- 
chivocă. Formele mori la indicativ şi mor la imperativ sânt 
rezultatul unei selectiuni, sânt formele trainice prin neechi- 
vocitatea lor. 

Că de fapt lucrurile s'au petrecut astfel ne-o arată cazul 
lui ver „vei“. Deşi şi aceasta e o forma a persoanei a doua din 
singular, totuşi ea nu arată nici o urmă de i final. De ce? 
Fiind-că acest verb se conjugă: voi, ver, va, ren, vef, vor, deci 
persoana a doua neputând fi confundată cu nici o altă per- 
soană, n'a existat nici cauza care să împiedece dispariţia „regu- 
lată“ a lui i final. 

Să mai adăogăm că avem şi cazuri de inlocuiri inten- 
tionate de sunete sau forme gramaticale prin altele, atunci 
când această modificare serveşte spre înţelegerea mai uşoară ? 
Cazul lui „doizeci“ (în loc de douăzeci) sau germanul zwo (in 
loc de zwei) la telefon, spre a nu se confundă cu „nouăzeci“ 
sau în nemteste cu drei, ne arată nu numai că astfel de inova- 
tiuni pot pătrunde printr'o convenţie tacită în cercuri tot mai 
largi, ci şi altceva. Fără ca în „gramatica“ telefonului să fie 
înregistrate, aceste reguli nouă au prins rădăcini foarte repede, 
căci ajunge ca să auzi forma „doizeci“ odată, pentru ca să-ţi 
dai imediat seamă de rostul ei şi s'o adopti ca o inovaţie utilă, 
pentru o mai bună înţelegere prin telefon. 

Toate consideratiile de mai sus ne arată că generalizarea 
unei modificări de rostire asupra întregului material de limbă 
se izbeşte de piedeci mari, dictate nu numai de factori de natură 
asociativă („analogie“), ci de o mulţime de alte consideratiuni, 
de natură foarte diferită, şi că M. Breal aveă deplină dreptate 
când spuneă „c'est le cerveau, tout autant que le larynx, qui 
est la cause des changements“. 


7. Cum trebue să ne inchipuim însaşi generalizarea unei 
schimbări de rostire asupra materialului lingvistic? Avem să 
vedem în această răspândire o potrivire mecanică şi incon- 
ştientă a organului nostru articulator în toate cazurile analoage ? 


Cred că nu, şi iată de ce: 

Unul dintre principiile fundamentale care stă la baza fixării 
unei limbi în mintea noastră este de sigur tendinţa de a 
ordonă în categorii gramaticale materialul imens de limbă 
pe care il acumulăm necontenit. Printr'o analiză necontenită 
ne-am deprins din copilărie să despartim, din frazele prinse cu 
urechea, părţile vorbirei!), iar printr'un spirit de sinteză, care 
este în acelaşi timp cel mai bun mijloc mnemotehnic, aranjam 
necontenit aceste parti ale vorbirii în categorii, asociindu-le 
între sine şi unindu-le în serii. Multe din aceste încercări ale 
noastre eşuează ; asupra unora revenim mai târziu, desbărându-ne 
de ele; câteva însă prind şi la ascultătorii noştri şi se răs- 
pândesc. De cele mai multe ori categoriile gramaticale nouă 
se nasc după logica specială a limbii (alta decât logica filo- 
sofică), la întâmplare, prin simplul fapt, că un număr mai 
mare de cazuri având un factor comun, sântem gata să împrumu- 
tăm acestuia imediat o însemnătate gramaticală. lată câteva 
exemple spre ilustrarea celor spuse. Pluralele în -uri ar trebui 
să se găsească la noi numai în cuvintele care aveau în lati- 
neste -ora, precum pluralul în -ete corespunde latinescului 
-ita (capete). Din întâmplare, cele mai multe neutre latine cu 
pluralul în -ora au devenit în româneşte, la singular, mono- 
silabe. De aici noua regulă morfologică — şi în privinţa aceasta 
e interesant paralelismul ce-l! oferă limba bulgărească, cu plu- 
ralele sale în -ově -~ că -uri este dezinenta pluralului pentru monosi- 
labele terminate în consonante, o regulă care astăzi tinde a se 
generaliză, ivindu-se chiar formele câmpuri (în loc de câmpi, 
păstrat încă în locutiunea «a lua câmpii»), capuri, iar la gene- 
ratia mai tânără, incidental tot mai des, forme ca sacuri, acuri etc. 

In Muntenia sânt dese, in graiul familiar, chiar la oameni 
culfi, „greşeli“ de felul tui ei zbor (în loc de ei zboară, după 


p 1) Următorul caz, observat la copilul mieu, mi se pare destul de 
instructiv spre a-l cità la acest loc, unde nu pot să mă extind mai pe larg 
asupra acestei chestiuni. Fiul mieu, pe când invata să umble, aveà obiceiul 
să strângă de pe jos tot ce-i ajungeà în mână. Nevoind să-l las să se 
joace cu toate aceste lucruri, adesea murdare, i le ceream cu vorbele 
„dă-i lu tata“. În curând el înțelese, din gesturile ce le făceam, care eră 
rostul acestor cuvinte şi intr’o zi veni Singur cu o aschie de lemn aflată 
pe Jos, pe care mi-o întinse zicându-mi: „dăilu“, În vorbele mele el izbu- 
lise să analizeze mai întâiu cuvântul „łata“, care îi eră familiar din alte 
construcții şi al cărui înţeles îl stia; restul, rămase deocamdată în mintea 
lui o expresie unitară, pe care o interpretă ca „cerere“ Sau „dare“. 


Abiă mult mai târziu ajunse să recunoască î ilu’ 
Cioturi ee ă în acest „dăilu“ elementele 


42 SEXTIL PUŞCARIU 


ei fug, ei merg etc.) Stim că, dictate de nevoile ritmului si ale 
rimei, ele au putut pătrunde, ca licențe poetice, si în poeziile 
unui Gr. Alexandrescu, D. Bolintineanu ş. a. Deunăzi, un poet 
tânăr mi-a cetit versuri de ale sale; făcându-l atent asupra gre- 
şelii de gramatică în expresia vulturii zbor, el n'a voit s’o recu- 
noască, dându-mi următoarea explicaţie: se zice vulturii, lăstunii 
zbor, dar rândunelele zboară, pentru-că „vulturii“ şi „lăstunii“ 
sânt masculine şi ,randunelele“ feminine. Evident că în mintea 
lui s'au asociat două categorii cu totul distincte, ei zboară, deo- 
sebit de ei fug (conjugarea | distingându-se prin plusul unui ă 
final de celelalte conjugări la pers. 3 plur. ind. prez.) şi domn — 
doamnă, uşor — uşvară (substantive şi adjective distingându-se 
la feminin printrun ă final de masculinele corespunzătoare). 

Astfel de interpretări individuale, de care observatorul atent 
poate descoperi cu sutele în jurul său, sânt instructive, nu numai 
pentru-că orice interpretare e o dovadă despre trebuinţa omului 
de a-şi da seama despre limba ce o vorbeşte, ci şi pentru-că 
ele ne dau putinţa să urmărim unele inovatiuni de limbă care 
mau rămas individuale, ci au devenit mai mult sau mai putin 
colective. 

Astfel dacă în limba română avem imperative ca ado, vino 
şi adă, vină, neregulate din punct de vedere etimologic, ele se ex- 
plică de sigur prin faptul că unul sau mai mulţi indivizi grăitori 
au făcut o asociație între aceste imperative şi între o altă cate- 
gorie de vorbe (care avea comun cu imperativele tonul porun- 
citor), adecă vocativele feminine soro şi soră. Desigur că îna- 
inte de a să fi zis frate vino! bărbate add! se va fi zis numai 
soră vind! sau soro ado! 

La origine, între prepozitia in şi întru există o deosebire 
de înţeles, ca şi între lat. in şi intro. În limba veche şi în dia- 
lectul istroromân deosebirea aceasta se mai poate qbserva. Cu 
timpul însă ea s'a şters, amândouă prepoziţiile devenind sinonime, 
şi s'a născut, printr'o nouă interpretare a cazurilor auzite, uzul 
de a intrebuinta pe întru înainte de vocale (întrun, intr insui, 
întradevăr, etc.) şi pe în înainte de consonante (in sat, in casă, 
etc.), fără ca uzul acesta să se fi generalizat şi să fi pătruns 
pretutindeni (în apă, întru mulţi ani). 

Verbele iotacizate (eu auz, eu văz etc.) erau odinioară cu 
mult mai răspândite decât azi. În lupta lor cu forme neiotacizate 

(eu aud, eu vdd) se poate observa la unii scriitori vechi (cf, Zur 
Rekonstruktion des Urrumdnischen p. 23) si putem observa si 
azi la unii autori moderni, cum formele iotacizate se menţin la 
conjunctiv spre a.l! deosebi de indicativ (deci eu văd dar să văz, 
el aude dar să auză), deşi această distincţie nu are nici o îndrep- 
tatire etimologică. 

Intre forma acel şi acela, acest şi acesta etc., există la în- 
ceput o deosebire semantică, întru cât acela (din eccu-ille-illac 
aveă înţelesul mai pregnant (ca francezul celui-là), decât acel 
(din eccu-ille, franc. celui). Această deosebire palizindu-se tot 
mai mult, cele două forme deveniră sinonime. Urmarea a fost 
sau pierderea uneia dintre ele, ca la Istroromâni, care cunosc 
numai pe fela (nu şi pe fel), sau ivirea unei distincţii nouă, de 
natură sintactică: acel se întrebuințează înaintea substantivului 
(acel om), iar acela după substantiv (omul acela) sau singur (a 
venit acela), o deosebire care s'a generalizat în limba literară, 
fără ca să fi pătruns însă în toate regiunile dacoromâne. 

Astfel de tendinţe de ,categorizare gramaticală“ nu se 
reduc numai la morfologie, la sintaxă şi la lexicologie, unde au 
fost de mult recunoscute, ci trebue admise şi în fonologie. E 
incontestabil ca în mintea noastră există formula de depen- 
denta a sunetului de imprejurimea sa şi că vorbele care pre- 
zintă grupe de sunete asemănătoare se asociază în „categorii 
fonologice“, întocmai precum se unesc cuvintele cu înţeles si- 
milar în „categorii semantice“ sau verbele cu aceleaşi dezinente 
în „categorii morfologice“. 

Se susţine în deobşte că schimbările de pronunțare se în- 
tâmplă în mod inconştient de voinţa noastră. Aceasta este ade- 
vărat întrucât priveşte ivirea celor mai multe schimbări de ro- 
stire: experienţa ne arată că omul în general nu-şi dă seama de 
inovatiunile de limbă pe care le adoptă. Dar adevărul acesta, 
câştigat pe cale empirică, nu trebue să ne înşele asupra unui 
lucru: omul are darul de observaţie lingvistică şi e predispus 
să mediteze asupra limbei sale, el se observă necontenit pe sine 
şi mai ales pe alţii. Astfel deosebirile ce există între graiul său 
individual şi al mediului ambiant, inconştiente în momentul 
ivirii lor, pot ajunge cu timpul să fie observate. 

Din inconştiente, schimbările de rostire pot deveni obser- 
vate prin spiritul nostru de comparaţie. Asemănând adecă necon- 

tenit limba noastră cu a celor din jurul nostru, ajungem la con- 
ştiinţa unora din particularitatile noastre de pronunțare. Mediul 
ambiant exercită deci un control necontenit. Controlul sunetului 
auzit în cuvânt este în limbă ceea ce este lucrul văzut pentru 
imaginea ce o reținem despre el şi raportul lui în spațiu: fără 
acest control am vorbi alandala, precum alandala sânt imaginile 
văzute în vis. Nu cred să existe un lingvist care să conteste 
importanţa controlului mediului ambiant; a admite însă această 
importanţă însemnează a admite în mod implicit la subiectul 
grăitor şi o meditare asupra limbei sale. 

Oricine a făcut studii dialectale ştie că, spre a descoperi 
fenomene de limbă nouă într'o regiune, cel mai bun mijloc este, 
înainte de a trece dintrun loc întraltul, să te informezi de la 
oameni, care sânt particularităţile dialectale ale comunei înve- 
cinate. E uimitor cât de bine observă omul incult deosebirile 
acestea dialectale. In sudestul Transilvaniei este un sat de colo- 
n'şti din veacul al XVIil-lea, Tohanul-vechiu, in care se pro- 
nunţă barbat, sacară etc. în loc de bărbat, săcară etc. Brănenii, 
Zârneştenii, Râşnovenii şi locuitorii altor sate din imprejurime 
îşi bat joc de Tohăneni din cauza pronunțării acesteia, iar dialec- 
tologul, cu mult înainte de a ajunge în Tohanul-vechiu, e aver- 
tizat că acolo oamenii „rostesc orice dă ca a“. Generalizarea 
aceasta e greşită şi se explică prin faptul că raportul cu Toha- 
nenii nu este atât de intim încât în satele din imprejurime lumea 
să fi ajuns să-şi dea seama exact în ce condiţii anume apare 
a în loc de ă. Când însă contactul e zilnic şi intim, atunci e 
izbitor cât de exact îşi dă omul seama de condiţiile speciale în 
care apare o deosebire de rostire. Aceasta se observă mai ales 
când cineva „traduce“ formele dialectale în limba literară, sau 
invers. Bartoli, studiind limba ultimului Vegliot, a observat că 
ceea ce Udina Burbur îi dădeă ca material de limbă vegliotă, 
adesea erau forme italiene (venete) adaptate însă dialectului 
atât de bine, încât eră nevoie de toată agerimea critică a filo- 
logului ca să le recunoască ca atare. 

Dacă nu ne-am da seama de deosebirile între graiul 
nostru şi al altora, nu s'ar explică cazurile de „inversiune fo- 
netică“, de <hiperurbanisme», pe care le observăm atât de des 
în limba celor ce pun un exces de zel în lepădarea formelor 
dialectale din graiul lor, nici cazurile inverse de „reacţiuni fata 

de limba literară“, relevate pentru limba romana de Gamillscheg 
in Oltenische Mundarten sau cazurile de «articulare prin reacțiune» 
ca cele arătate de Meyer-Lübke in Dacoromania 11, 6. Cât de re- 
pede prinde urechea aceste deosebiri şi cât de uşor îşi asimi- 
lează vorbitorul rostirea mediului ambiant, ne-o arată Weigand 
(Aromunen Il 352): „La servitorul mieu [Român din Clisura] pe 
care l-am avut lângă mine un an întreg, am observat, că, fără 
să-şi dea seama, în cursul călătoriilor noastre, îşi adaptă până 
la un oarecare grad pronunţarea şi tezaurul lexical al dialec- 
tului pe care tocmai îl studiam. Adaptarea aceasta nu mergea 
atât de departe încât să fi încetat de a mai zice dimt în loc de 
vimt, sau să fi primit pe p (= r uvular) al Farserotilor, dar e in 
loc de ea, forme sincopate şi nesincopate, va yin în loc de va z yin 
etc. alternau după dialectul Aromânilor cu care venea în contact“. 

Constiinta aceasta a raportului exact între sunetele unei 
limbi nu se observă numai în cazuri de bilingvitate, ci chiar în 
cadrele aceleeaşi limbi. S'a recunoscut bunăoară că dacă în dia- 
lectul dacoromân pluralul dela față este fefe, nricina acestei 
neregularități este analogia lui fată cu pluralul fete; tot asttel 


după analogia lui vargă — vergi s'a luat livadă — livezi, Ana- 
logia aceasta s'a întins apoi şi asupra unor cazuri ca faşă — feşe 
sau fesi, barză — berze, spată — spete, lopată — lopeţi etc. cu 


atâta consecvență, încât trebue să admitem că regula „a din 
tulpină, după labiale, devine e înaintea terminatiunei e, i a plu- 
ralului“, constatată de gramatici, există şi în «simţul» subiec- 


telor vorbitoare şi deci şi aceea că p, b, f, v, şi m — pe care 
noi, filologii, le numim „labiale“, recunoscând nota lor comună: 
articularea cu buzele — formează şi în simţul limbei o grupă 


de sunete care în anumite cazuri produc anumite schimbări 
constante. 

Trebuinta de categorizare gramaticală există deci şi cu 
privire la sunete şi precum admitem un simţ morfologic sau 
sintactic la subiectele grăitoare, trebue să recunoaştem şi un simţ 
fonologic. Dacă schimbările de rostire sânt în majoritatea cazu- 
rilor inconştiente, legile fonologice sânt rezultatul unei acțiuni 
conştiente a minții noastre, vecinic observatoare şi preocupată a 
stabili norme gramaticale. 


8. Cu cât imi dau mai mult seama despre principiile diri- 
guitoare în desvoltarea limbei, cu atât văd mai clar rolul cel 

mare pe care îl are tendinţa aceasta de a clasă în categorii 
materialul brut de limbă în memoria noastră, Rezultatul ei e 
crearea necontenită de cadre nouă, în care acest material de 
limbă e rânduit; aceste tipare nouă în care poate fi turnat 
materialul vechiu, alcătuesc însaşi evolutiunea limbei. Chesti- 
unea, dacă această desvoltare însemnează un progres sau 
un regres, atât de des discutată de la Schleicher până la Jes- 
persen e pusă greşit, căci ea introduce o notă subiectivă în cerce- 
tările obiective: ştiinţa are să constate şi să explice, nu să 
aprecieze. Tot astfel pentru lingvist e fara importanţă a şti ceea 
ce pentru psiholog poate fi o problemă însemnată, dacă, anume, 
procesul de ,categorizare“ a materialului de limbă se întâmplă 
în mod conştient sau subconştient. Cred că o graniţă între 
inconstienta şi subconştienţă nici nu se poate trage. Şi memoria 
noastră funcţionează în general fără s'o putem dirigui; totuși 
uneori avem posibilitatea, printr'o încordare voită, să ne aducem 
aminte de ceva, adecă să căutăm in mod conştient a legă ifele 
care asociază ideile noastre. Tot astfel uneori izbutim. meditând, 
să ne dăm seama despre raporturile constante între diferitele 
parti ale vorbirei sau ale unui cuvânt. 

Ceea ce importă a şti, este că simţul pentru aceste ra- 
porturi constante există în mintea noastră şi pentru sunetele pe 
care le rostim. O. Jespersen (Phonetische Grundfragen $ 182) a 
observat cum unii copii, pe când încep să vorbească, îşi cre- 
ază «legi fonologice» — false şi necomplete, din cauza analizei 
greşite a unui material lingvistic sărac — pe care mai târziu le 
‘ părăsesc subt presiunea controlului exercitat de mediul ambiant. 
Trebuinta de a se exercită în astfel de stabiliri de raporturi 
constante între sunetele limbei este atât de mare la copii, încât 
îi vedem inventând limbi nouă spre a-şi comunică lucruri neîn- 
telese de alţii, prin substituirea unor sunete ale limbei obicinuite 
prin altele, după o cheie stabilită de mai nainte. 

Acest simţ înnăscut explică de ce o schimbare de rostire poate 
cuprinde tot «materialu: lingvistic» — după expresia lui Sievers — 
adecă toate cuvintele cu construcție similară. Pe vremea cand / 
între vocale începeă să se pronunţe r, nu eră nevoie ca un in- 
divid să audă de la cei din jurul său toate cuvintele limbei cu / 
intervocalic schimbat în r, spre a le imită, ci eră de ajuns ca 
individul cu talent de limbă să audă câteva din ele, pentru ca 

să-şi dea seama de raportul constant între cele două fapte ling- 
vistice, pe care noi filologii le numim „Z velar“ (cf. Conv, lit. 
39, p. 309) şi „poziţie intervocalică“, spre a generaliză rostirea 
adoptata asupra tuturor cazurilor similare. 

Dar ori cât de asemănătoare ar fi structura minţii noastre, 
analiza şi sinteza materialului brut de limbă nu pot fi absolut ace- 
leaşi la toţi indivizii grăitori. De aceea şi «materialul lingvistic» va 
variă adesea de la individ la individ, şi mai ales va fi deosebită 
conceperea legii fonologice, care pentru unii va apăreă între 
margini mai strâmte, pentru alţii între margini mai largi, după 
cum spiritul de observaţie al unuia va fi mai fin sau mai putin 
desvoltat 1). «Exceptiile», cuvintele refractare unei legi fono- 
logice, se vor explică deci în mare parte prin faptul că ele n’au 
fost recunoscute ca aparţinând «materialului lingvistic», fiindcă 
condiţii speciale le făceau să se asocieze in alte «serii». Dacă, 
bunăoară, pe vremea când en devenea in în limba română, cu- 
vântul gena nu s'a prefăcut în gind (ca plena > plină şi atâtea 
altele), ci a rămas genă, pentru ca mai târziu să se prefacă în 
gean (ca penna >> peană), cauza poate fi apropierea strânsă 
de înţeles între aceste două cuvinte (cf. Zeitschrift f. rom. Fhil, 
28, p. 682) care le-a îmbinat într'o „serie“ atât de intimă semantică, 
încât n'a mai fost posibilă deslipirea lui gena de penna din 
seria semantică spre a fi dusă de curent singură în seria fono- 
logică. In fond, explicaţia aceasta nu diferă de cea dată până 
acuma: gena e o excepţie la legea fonologică despre prefacerea 
lui en în in, datorită analogiei lui penna, care l-a schimbat în 
*genna. Numai cât rostirea *genna poate n'a existat nici odată. 2) 

Un alt exemplu ar fi cel dat de Meyer-Liibke (Mittei- 
lungen p. 11—12) care explică, pe cât se pare, netrecerea lui 
qua in pa în cuvintele qualis > care, quam > ca, quando >> 
când, quantus > cât, prin faptul că aceste pronume şi ad- 
verbe au format o „serie“ intimă „gramaticală“ împreună cu alte 
cuvinte ca quod, quid, quomodo etc., care toate, având sunetul 
initial qu, le-a constrâns şi pe acestea să-l menţină. 


1) Ceea ce admitea deci Sievers (Phonetik® $ 731) pentru filologii 
care stabilesc legile fonologice, admitem noi pentru înseşi subiectele 
grâitoare. 

2) O altă explicare, de natură fonetică, a încercat să dea lui geană 
în timpul din urmă Meyer-Lübke in Literaturblatt, No. pe Octomvre 1921. 

Cat despre conceperea unei legi fonologice in cadre prea 
largi, s'ar putea cită cazul lui e scurt şi accentuat latin. Deduc- 
tiile ce le putem face din limbile romanice de azi ne fac a 
crede că diftongarea lui č în ie se începuse în epoca preromană, 
dar numai când eră urmat de o singură consonanta. Dacă în 
româneşte condiţia aceasta din urmă nu există şi rostim de o 
potrivă piezi şi piept (faţă de piede dar petto italian), aceasta 
se datoreşte, probabil, nerecunoasterii exacte, din partea Româ- 
nilor, a raportului original şi generalizării unei evolutiuni asupra 


unui cerc mai larg de material lingvistic.!) Tot astfel se pare 
că legea fonologica după care au proton devine a în româ- 


neste (Conv. lit. 44 p. 143—144 şi 470) nu e decât lărgirea, 
peste marginile primitive, a legii fonologice latine vulgare, în 
urma căreia au urmat de u accentuat se prefacea în a (aus- 
culto >> asculto). Deasemenea transformarea latină-vulgară a 
grupului avi înainte de consonante in au (cavilo > cauto) s'a 
extins în limba română şi asupra lui evi > eu (prebiter > preut) 
şi ovi > ou (novitatem >> noutate) etc. (cf. Dacoromania | 437). 


9. Concepţia neogramaticilor despre schimbările de rostire 
inconştiente, implică credinţa că subiectele vorbitoare nu pot reac- 
fiona în vreun fel sau altul împotriva legilor fonologice. Mintea 
noastră se revoltă împotriva unei astfel de concepţii, care poate 
fi combătută chiar pe calea speculativă, pe care ea sa născut. 
„A explică transformările fonetice şi flexionare ca un fe- 
nomen mecanic-acustic e imposibil, neputându-se admite pur şi 
simplu că sunetele şi formele flexionare alunecă, cum cade bună- 
oară un corp în urma greutăţii sale spre pământ, căci atunci 
ele ar trebui să alunece în toate limbile de pe pământ fără ex- 
ceptie, în aceeaşi direcţie, totdeauna, şi am puteă, în cazul acesta, 
prevesti de pe acuma încotro vor îi alunecat sunetele unei limbi 
d. ex. ale celei germane, în anul 2500“ (R. Lerch, în Germanisch- 
romanische Monatsschrift VIl-1915, p. 101). 


Dar studiile dialectale ne arată necontenit că cuvinte cu 
structură asemănătoare nu intră toate în cadrele aceleiaşi legi 
fonologice în acţiune, care in unele regiuni are cadre mai largi, 
iar în altele mai înguste. Dacă urmărim bunăoară reducerea lui 
dz şi dz la z şi Žž — neterminată încă pe întreg teritoriul daco- 

1) Posibil ar fi bunăoară ca în urma sincopării vocalei postone în 


vorbirea allegro, să se fi găsit mai multe exemple de é trecut în ie în po- 
zifia cons. + cons., rezultată din cons. + vocală sincopată + cons, 

român — vedem din studiile lui Weigand, că pe alocuri pier- 
derea sau menţinerea elementului cluziv e legată de poziţia ini- 
tiald sau intervocalică, de consonanta precedentă sau poate şi de 
accent, deci că în diferite regiuni transformarea aceasta fonetică n'a 
ajuns să se generalizeze încă asupra tuturor cazurilor. Mai mult 
decât atâta, în condiţii egale, vedem cum noua rostire nu cuprinde 
întreg materialul lingvistic şi avem june dar gioi, aiurea giune 
dar joi, sau joi, jug, jur dar giugastru (Jahresbericht IN 276—277, 
VII 49), sau vedem că într'o regiune ca Banatul, care rosteşte 
până azi veade, feate etc., întâlnim cuvinte refractare ca verde, 
merge (Jahresbericht Ili 217). 

Acestea şi multe alte exemple de acest soiu, de care abundă 
orice studiu dialectal conştiincios, ne întăresc în convingerea, 
că schimbările de rostire nu trebue să ni le închipuim ca pe nişte 
avalanşe, care în rostogolirea lor impetuasă îmbrăţişază tot ce 
întâlnesc in cale, ci ca pe nişte evoluţiuni lente, care se pro- 
pagă anevoie, învingând necontenite piedeci, luptând oarecum. 
cu individualitatea fiecărui caz special. Ele se generalizează nu 
numai prin puterea lor de expansiune (adecă prin tendinţa noastră 
instinctivă de a primi şi a imită rostirea nouă ce o auzim), ci, 
cel puţin în măsură tot atât de mare, prin acţiunea minţii 
noastre, care dându-şi seama sau ghicind — une-ori în mod 
greşit — cauzele ce determină o schimbare, în năzuinţa necon- 
tenită de categorizare a materialului brut de limbă, generalizează 
o inovaţie fonetică, extinzând-o asupra cazurilor asemănătoare. 
In limba comună, cu influenţele ei multiple din diferite dialecte 
geografice şi sociale, vorbită în general de oameni mai culti şi 
deci mai deprinşi să ordoneze materialul brut de limbă cu care 
operează, vom întâlni o unitate mai mare decât în dialectele 
vorbite de o populaţie mai puţin cultă, care operând cu un te- 
zaur lexical mai redus, simte mai puţin nevoia de ordonarea 
lui şi de forme clare şi neechivoce de expresie. 

Ceea ce azi ni se pare unitar este adesea rezultatul unor 
frământări îndelungate după unitate formală. 

Dacă vrem să proiectăm înaintea ochilor noştri o fază din 
trecut, nu trebue deci să ne aşteptăm la un tablou retuşat de 
toate asperitatile şi neregularitatile, precum îl avem azi, după 
munca marelui maestru, timpul. Un exemplu al acestei lupte am 
dat în Dacoromania |, 380 ş. u. studiind metafonia vocalelor 

accentuate înainte de e următor si alt exemplu e studiul lui 
Meyer-Liibke despre labiale, publicat în fruntea acestui volum. 
Ele ne arată cât de anevoioasă e generalizarea unei schimbări 
de rostire asupra întregului material de hmbă şi cum adesea azi 
abia mai putem descoperi câteva rămăşiţe ce ne amintesc ten- 
dintele de generalizare de odinioară. 

Într'adevăr, dacă privim cu ochii istoricului fonologia unei 
limbi, observăm că majoritatea schimbărilor de rostire, deter- 
minate de cauze fiziologice, nu devin legi fonologice, nu iz- 
butesc adecă să se generalizeze asupra întregului material ling- 
vistic. Un exemplu dintr'o sută e de ajuns. 

Fiziologia sunetelor româneşti ă şi â încă nu este cuno- 
scută bine. Un lucru neîndoios e insă, că la rostirea acestor 
vocale joacă un rol important poziţia buzelor. Unii dintre cei 
ce au încercat să descrie foneticeşte aceste sunete (Philippide, 
Sbiera), exagerând şi schematizând această observare, au crezut 
că ă nu-i decât un o rostit cu buzele nerotunzite. Fapt este că 
labialele învecinate au în fonologia românească o influenţă hota- 
ritoare la schimbarea vocalelor în ă, @ sau la modificarea lui 
ă, â în alte vocale. Cauza fiziologică a acestor modificări de 
rostire este dar evidentă. Cu toate acestea, generalizarea acestor 
schimbări de rostire asupra întregului material lingvistic nu s'a 
facut in mod egal. Astfel, precum voiu aveă prilej să arăt cu 
altă ocazie, prefacerea lui e în ă (de asemenea a lui ea în a şi 
a lui in în în) după labiale a început în vremuri străromâne; 
dintre toate dialectele noastre însă numai cel dacoromân o cu- 
noaşte ca lege fonologică (cu foarte puţine excepţii şi cu tot 
mai puţine excepţii cu cât limba e mai recentă), pe când dia- 
lectul aromân şi cel istroromân abia dacă mai păstrează câteva 
urme de e trecut la ă după labiale. De asemenea prefacerea lui à 
în o după labiale, pe care o întâlnim în multe cuvinte, n'a ajuns să 
se generalizeze asupra întregului material de limbă, deşi ea se 
poate constată, ca tendinţă generală, în cele mai deosebite re- 
giuni şi în diferite timpuri. Abia individual aflăm această modi- 
ficare de rostire ca lege fonologica: astfel am un coleg din Mun- 
tenia, care rosteşte consecvent: forde „fără de“, pomânt „pământ“, 
adevor „adevăr“ etc., pe când noi ceilalţi rostim botez dar 
pământ etc.!) 


„__1) lată câteva exemple în care a (â) a trecut în o (proton şi u) în 
vecinătatea labialelor în diferite timpuri şi locuri, unele, de sigur, facilitate şi 

10, Despre felul cum se cristalizează pe încetul o lege 
fonologică ne putem face o idee, dacă urmărim legile fono- 


logice în acțiune în graiul nostru actual sau legile forologice 
vechi, neîncheiate încă, 


Se ştie anume că cele mai multe legi fonologice se încheie 
la un moment dat. Când adecă modificarea de rostire prin care 
ele se caracterizează a cuprins întreg materialul lingvistic şi o 
regiune întreagă, atunci rostirea aceasta modificată devine rostire 
obicinuită pentru generaţiile următoare, face parte din patri- 
moniul tradiţional de limbă; legea fonologică moartă nu mai 
contează pentru împrumuturile ulterioare, După ce toate cuvintele 
cu / intervocalic simplu s'au rostit cu r pe întreg teritoriul stra- 
român (ca in lat. mola > moară), împrumuturile mai nouă n'au 
mai putut fi atinse de această schimbare, deci avem boală, 
poală, şcoală etc. 


Când însă o lege fonologică are repercusiune şi asupra 
formelor morfologice, producând in declinare şi conjugare forme 
diferite, atunci simţul pentru raportul constant ce există între 
sfârşitul tulpinei şi vocala iniţială a dezinentei sau sufixului 
(pas : paşi, las: laşi), între vocala tulpinei şi vocala dezinentei 
sau sufixului (frumos: frumoasă, mor: moară), între vocala tul- 
pinei şi accent (frumos: frumuşel, mor: murim) etc. se menţine 


de influența asimilatorică a vocalei următoare sau precedente sau de ana- 
logia unor sufixe. (Formele fara citatie se găsesc atestate în Dicţionarul 
Academiei): animalia > nămaie şi arom. numalu, apă-botează > bo- 
botează (cf. în urmă Dacoromania | 437), balmoş — balmosi şi bolmosi, 
baptizo > *bâtez > botez, sârb. balvan > bălvan şi bolvan, balhac şi 
bulhac, ung. barnás > bărnaciu şi bornaciu, Bârsa — bârsănesc şi bur- 
sânesc, bâtuş şi botuş (amândouă formele se găsesc şi in bulqăreşte), 
cârpaciu — cârpăci şi cârpoci, familia > fămeie (> femeie) si fomeie, 
arom. fumeal'e (forme cu o se găsesc şi în dialectele italiene), foras > 
fara şi for, fârtat — megl. furtat, fonfâni şi fonfoni, (vechiu şi dial) 
fălos > folos, încovăiu şi încovoiu, învălesc şi involesc, luăm > luom, slav. 
mamiti > *mămi > momi, năpârcă şi noparca (Jahresbericht LL 322), 
palumbus > *părumb > porumb, arom. purumbu, păpuşă — păpuşoiu 
şi popuşoiu, popas — popasi şi poposi, postav — postăvar şi Postovar 
(nume de munte în Braşov), megi. primăveară şi primuveară, remaneo 
> rămân şi român (deşi s'a produs omonimitate cu romanus > român; 
forme cu u şi la Engadini şi Provansali), repausare > rapasa şi răposă, 
Sâmedru şi Sumedru (şi aromaneste), scăfâlci şi scofâlci, tobaş — “tobăşar 
> toboşar, văpseă: şi vopsea, zăbavă — zăbăvi şi zăbovi. Cred că şi bori 
al nostru presupune o forma mai veche “bari (căci altfel am aveă *burî) 
şi derivă tot dintr'o tulpină barr — care ar putea fi identică cu albanezul barr€ 
«povară» (< barn); trecerea semantică s’ar putea explică fie că plecăm 
de la starea femeilor însărcinate (alb. mbarsem «devin însărcinată», barréni 
«starea femeii însărcinate») care se manifestă prin vărsături, sau — mai 
probabil — de la „greutate“ = „greață“. 


4* 

viu în simţul: limbei şi poate cuprinde şi împrumuturile mai 
nouă: aceeaşi metafonie a lui o în oa ca în frumos: frumoasă 
o avem şi în cocon:cocoană, cuvânt împrumutat cu câteva vea- 
curi mai târziu, şi în baron: baroană, neologism din veacul al 
XIX-lea. Dar nu totdeauna şi pretutindeni simţul acesta e de o 
potrivă de viu, nu la toţi indivizii raportul constant între o 
accentuat şi ă al dezinentei este clar, încât in rostirea unora 
împrumuturile nouă nu mai sânt asociate imediat cuvintelor 
vechi; atunci dăinuesc alături, în limba comună, două rostiri 
(precum e cazul cu aprobă şi aproabă), până ce una din ele se 
generalizează, sau până ce între cele două forme se stabileşte 
şi o nuanţă de înţeles. Forma care invinge nu trebue să fie cea 
nouă. Pe când simţul pentru legea fonologică e încă viu la o 
parte mare a populaţiei, „excepţiile“ se înmulţesc mereu, căci 
primenirea limbei cu împrumuturi e necontenită. Atunci spiritul 
de „categorizare“ a materialului impune oarecum 0 revizuire a 
vechii legi fonologice, precizarea ei cu codicile nouă. 

Un exemplu din fonologia română ne poate servi ca model. 

Prefacerea lui a neaccentuat, când nu eră initial, în d, este 


una din cele mai vechi treceri fonologice — căci o găsim în 
toate dialectele, iar cronologia relativă ne-o arată mai veche ca 
multe alte evolutiuni ale limbei noastre — şi e răspândită pe 


intreg teritoriul român, trecând chiar peste hotarele limbei noastre 
(Zur Rekonstruktion des Urrumdnischen p. 74). Ea se găseşte in 
toate elementele latine (proton: carbonem > cărbune, postton: 
apparo > apăr, final: dqua ~ apă) atât de consecvent, încât 
menţinerea unui a neaccentuat în mijlocul sau la sfârşitul cuvân- 
tului (când acest a nu se poate dovedi a fi o desvoltare ulte- 
rioară) face de la început neprobabilă originea latină a cuvântului. 

Legea fonologica despre prefacerea lui a în d în condiţiile 
arătatate se găseşte şi in cazuri ca: calcdtis `> călcaţi, calcare 
> călcare, calcăbat >> călcă, calcdvi > călcaiu, etc. fata de 
câlco > calc, călcat şi cdlcant > calcă etc.. apoi in barbdtus > 
bărbat, *barbilia > bărbie fata de barba > barbă. Din astfel de 
exemple, foarte numeroase, s'a stabilit simțul că unui a in po- 
ziţie accentuată îi corespunde un ă în poziţie neaccentuată. Mai 
întâiu acest raport eră valabil pentru formele flexionare şi deri- 
vative cu accent schimbător, apoi, prin generalizare, pentru ori 
ce forme. De aceea vedem cuvinte de origine streină, intrate în 

limbă mai târziu, tratate ca elementele latine: hrăni, grădină etc. 
(slave), cărămidă etc. (grecesc), hălădui etc. (unguresc). Avem 
însă şi cuvinte streine cu a păstrat d. e. blagoslovi (slav), mai 
ales turcisme (bagdadie etc.) şi neologisme (magistrat, baro- 
metru etc.). La altele uzul şovăe: dascăl şi dascal, măslină . şi 
maslină etc. In dialecte şovăirea aceasta e şi mai mare decât în 
în limba literară şi aflăm pronunţări regionale precum căsap, 
căstan etc., apoi indinte, înăpoi (în care a, odinioară initial, se 
păstrează cu valoarea lui primitivă în ‘limba literară), chiar şi 
neologisme ca trăduc, declărăm, datorite şcoalei „pumnuliste“, 
în Bucovina. Din dicţionarul lui Tiktin şi mai ales din al Aca- 
demiei se pot strânge cu uşurinţă sute de astfel de exemple. 

O lucrare specială, întemeiată pe un material bogat, va putea 
de sigur stabili câteva reguli cu privire la aceste cuvinte streine. 
Chiar şi cu un material mai puţin complet se pot recunoaşte 
însă câteva tendinţe generale. 

Astfel, în textele vechi întâlnim adesea forme cu ă, pe care 
azi le rostim cu a d. e, bălaur, bătjocori etc., încât pare că există 
o tendinţă in limba literară de a restabili pe a. Observându-mă 
pe mine, am constatat că pronunţarea din copilărie mdsjind, 


Banat am schimbat-o cu timpul în masliné Banat, care mi se 
pare mai literară. 


Pierderea accentului, in derivate, mai ales in derivatele cu 
multe silabe, produce mai adesea trecerea lui a in ă, decât 
lipsa accentului în cuvinte împrumutate. Astfel, deşi alături de 
Bănat avem şi forma Banat, în derivate se aude numai bănățean; 
deşi balaur e mai des decât bălaur, întâlnim aproape numai 
bălăuraş, bălăurel, bălăuroaică; tot astfel basmă — băsmăluţă, gea- 
mandan-gemăndănaş, parale-părăluţe, (cî. Philippide, Principii 18). 
Dacă alături de bacal (din turc. bakkal) întâlnim băcan, alături 
de fasole, formele făsuiu, făsoiu, făsaică, păsulă, păsuică, ele se 
explică prin faptul că sfârşitul acestor cuvinte a fost considerat 
ca sufix ( -an, -uiu, -aiu, -aică, -ulă, -uică) iar cuvintele pomenite 
ca derivate. 

Un a accentuat în silaba următoare pare a opri în multe 
cuvinte trecerea lui a în ă, sau a reface, prin asimilare, peă, 
in a, Afară de exemplele citate (balaur, Banat), avem cu deose- 
bire turcisme ca; acadeă, bagă, basmă, budală, cazmă, patlaged, 

capac (mai rar căpac), cazan (mai rar căzan), iatac (alături de 
fetac din *idtdc), iatagan (alături de iătagan, iertagan) etc. 

Dimpotrivă, un à următor accentuat sau făcând parte din 
sufix promovează trecerea lui a în ă: capcană are pluralul cap- 
cane sau căpcăni, caraftă are pluralul cărăfți, falangă are plu- 
ralul falange sau fălăngi, paradă are pluralul parade sau vărăzi 
(Philippide, Principii 18), de la caşcaval avem derivatele caşca- 
valar, dar căşcăvălărie. 

Se vede deci că spiritul de organizare al limbei crează în- 
cetul cu încetul o ordine în formele duble (cu a şi cu d), sta- 
bilind raporturi nouă, care, tinzând să se generalizeze, pot să 
izbutească să dea un tablou ordonat celui ce va căută mai târziu 
să formuleze viitoarele legi fonologice. 

Dialectologi ca Weigand sau Gilliéron au ajuns către sfar- 
şitul studiilor lor la convingerea că dacă voim să înțelegem 
limba trebue să urmărim fiecare cuvânt în desvoltarea sa. Ceea 
ce vrea să zică, că putinţa de a fi împărţit în diferite serii gra- 
maticale, este nemărginită pentru fiecare cuvânt. 

Gilliéron are dreptate când consideră legea fonologică 
numai ca impresia finală a unei uniformităţi parțiale. După el, 
fiecare cuvânt îşi are istoria sa, dictată mai ales de mediul în 
care ajunge, de societatea altor cuvinte cu care se întâlneşte 
zilnic prin asociaţia necontenită de idei a omului. Astfel pe el 
nu-l izbesc excepţiile, ci tocmai dimpotrivă, el caută să explice 
uniformitatea parţială de desvoltare a vorbelor care se întâlnesc 
în drumul lor şi se silesc una pe alta, prin imitare, adaptare, 
asimiliare sau propagare, să apuce căi comune. Mai mult decât 
atâta. „Etimologia populară“ pe care noi eram deprinşi să o 
considerăm ca unul din factorii ce tulbură desvoltarea „regulată“ 
a. unui cuvânt după legile fonologice constatate, pentru Gilli- 
éron este o putere creatoare de la care poate porni însăşi legea 
fonologică. „Observez comme si, a la base des évolutions, il 
n'y avait aucun mistere physiologique, mais simplement une 
oeuvre de reflexion, plus ou moins consciente, a laquelle votre 
raison peut atteindre. Songez que peut-être Phistoire finira par 
vous révéler qu'il ma tenu quà un fil que les plus grandes revo- 
lutions phonétiques, separant en compartiments la matiere lin- 
guistique, se soient ou ne se soient pas produites, que ce que 


nous considérons comme un mouvement general de la matiere 


DESPRE LEGILE FONOLOGICE 55 


linguistique n'est peut-être qu'une propagation a l'infini, jusqu’à 
des bornes qui en nécessitent l'arrêt, dun mouvement indivi- 
duel“, Spitzer, de la care am împrumutat citatia, aduga (Literatur- 
blat f. germ. u. rom Phil. 1920 col. 385-386) „Der Phonetik, mit 
der unsere Wissenschaft begonnen hat, wird so bloss die Nach- 
lese dessen aufgespart, was die Semantik (in weitestem Sinne) 
als Lehre von der Spiegelung des Geistes in der Sprache an 
lautlichen Gleichmăssigkeiten, „Serien“, hergestellt hat“. Schu- 
chardt zicea: „Ich halte es sogar nicht fiir unmöglich, dass aus 
einer einzigen durch begriffliche Analogie hervorgerufenen Laut- 
vertauschung ein ganzes Lautgesetz erwachse“ (Uber die Laut- 
gesetze, 22). 


11. Intocmai precum in cazul citat al pluralelor în -uri (§ 7), 
naşterea unei reguli nouă morfologice se datoreşte uneori sin- 
tezei „greşite“, tot astfel legile fonologice se ivesc uneori din 
împărecherea unor fenomene fără legătură organică, care însă 
întâmplător au un factor comun. Nota aceasta comună pe care o 
recunoaşte spiritul sintetic al subiectelor grăitoare, e considerată 
drept cauză a schimbării de rostire. 


O astfel de lege fonologică este cea formulată de grama- 
ticii istorici în modul următor: s final apare, la Italieni şi Români, 
în monosilabele de origine latină, ca i, de ex. la Italieni: zoi, voi 
din nos, vos, sei din*ses=sex; crai din cras, (în limba veche) piui 
din plus, poi din pos[t]; dai din das, stai din stas, hai din *has= 
habes şi s-ei din es; la Români, afară de noi, voi, apoi, dai, stai, 
ai, şi trei din tres. 

Cele câteva cazuri refractare se pot explică în modul ur- 
mător: ital. fre sa orientat după due (pe când în româneşte, 
având doi, nu există nici o piedecă pentru trei), românescul şase 
sa modelat după șapte, ital. tra din trans e neaccentuat şi 
proclitic şi tot neaccentuati rom, nd, vă, lă din nos vos {illlos; 
rom. abiă din vix poate să fi fost de vreme compus cu pre- 
poziţia ad şi deci să nu mai fi fost considerat ca monosilab. 

Odinioară, pe când stăteam subt influența scoalei neogra- 
matice am contestat această »lege« (Conv, lit. XXXV 826 s. u), 
căci ea presupunea o transformare fonetică pe care nu mi-o 
puteam explică pe cale fiziologică. Intr'adevăr, din punct de 

vedere fonetic, prefacerea unui s în î, fără altă cauză decât po- 
zitia lui la sfârşitul monosilabelor, este o enigmă. Dacă căutăm 
în dialectele italiene vedem că multe din ele nu au pe acest -/ 
în loc de -s.!) 

In schimb, în unele dialecte italiene apare un-i la sfârşitul 
monosilabelor şi când nu corespunde unui -s latin. 2) 

Se pare deci că nu avem a face cu o schimbare de rostire 
pe bază fonetică, ci că -s latin a amuţit la sfârşitul monosilabe- 
lor, ca în polisilabe, la Italieni ca şi la Români. Precum am 
arătat în articolul citat, urmând o idee desvoltată de Weigand 
în cursurile sale, i în dai, stai, ai se datoreşte analogiei tuturor 
verbelor (române şi italiene), care în persoana a doua din sin- 
gular au terminaţiunea-i. Punctul de plecare îl găsim în vai < 
va[djis, care a produs întâiu pe stai, cu care formă o „serie 
semantică“, iar acesta pe dai, cu care stă într'un necontenit ra- 
port morfologic. În noi, voi, în ital sei ŞI în românescul frei, s'a 
adăogat un i după analogia pluralelor cu care aveă comună 
ideea pluralitatii, Odată aceste analogii produse, majoritatea mo- 
nosilabelor accentuate găsindu-se cu un-i final, Sa stabilit o 
legătură — neindreptatita etimologiceşte — între monosilabitate — 
factor însemnător, precum am văzut, şi la naşterea pluralelor 
în -uri — şi între i final, generalizându-se cazul şi asupra celor 
câteva adverbe, *plu,*cra şi *po, dialectal şi asupra lui mo (din 
modo), o (din aut) şi asupra lui e (din est). Prin „inversiune 
onetică“, mai < magis şi-a putut pierde pe i final, devenind în 
anumite împrejurări ma. 

Vedem dar, că fără să avem a face cu o transformare fo- 
netică, lipsind deci cu desăvârşire momentul fiziologic, prin 
acţiunea analogiei şi din necesitatea de sinteză a indivizilor 
grăitori, s'a stabilit un fals raport constant între monosilabitate 


1) D. ex, Lanciano nu, vu, (Finamore, II, 21) Campobasso cra, nu 
vu, se, po (Archivio glott, IV 167), Arpino puo, nu, vu (şi vuo) (ib XIII 
305), Gombitelli se, pu (tb. XIIL 313, 3i8), Silano se (ib. XIN 330), Ro- 
magna pio (Mussafia 666), Alatii nua, vua, po (Arch. glott, X 171), Ceri- 
gnola nug, vue (ca tu€, su€), pou, seje, crd şi craje (ib. XV 96), Aquila 
dap6, nu, vu dar crai (Rossi Case 7,35, 49), Bari. nu, vu (Nitti di Vito 7), 
Sicilia pua, v-trientin po, etc. 

*) Astfel, în Lecce nu avem numai stai, nui, ui (din vos), chiui (din 
plus), puscrai (din post cras), ci şi moi din mo/dJo (ren. ne IV a 
130, 131, 134, 140), în vechea-siciliana aut nu a dat o, ci oi (Meyer-Libke, 


Rom. Gramm. M § 243 n.), în N le ături i ei 
soana 3), din es/tj, á E e Că E (a per: 

şi existenţa unui i final, care a putut da naştere, încă înainte 
de despărţirea limbei române de cea italiană, legii fonologice 
arătate. 

În Dacoromania 1 372—373 am arătat că dispariţia lui a 
initial neaccentuat la Istroromani şi Megleniti, precum şi pro- 
teza aproape regulată a unui a la unii Aromâni, se datoresc 
unui concurs de împrejurări deosebite, care produc impresia că 
a iniţial neaccentuat e »caduc«. Pe când la Dacoromâni între 
formele cu a şi fără a încă nu sa stabilit un raport constant, 
celelalte dialecte şi-au creat, prin generalizare, legi fonologice, 
care n'au o cauză fonetică. 


12. Dacă majoritatea schimbărilor de rostire, determinate 
de cauze fonetice, nu ajunge să se generalizeze ca legi fonolo- 
gice — precum am văzut în § 9 cu privire la ă devenit o după 
labiale — şi dacă, pe de altă parte, legi fonologice, ca schim- 
barea lui s final în i la monosilabe, se dovedesc a nu aveâ o 
bază fonetică (§ 11), cred că sântem în drept să ne îndoim că 
legea tonologică rezultă dintro schimbare a bazei de articulaţie, 
care, in afară de conştiinţa subiectelor grăitoare, are de urmare 
adaptarea mecanică a întregului material lingvistic nouei obici- 
nuinte de articulare. De fapt, toate încercările făcute spre a ex- 
plică însaşi schimbarea bazei de articulaţie, deci spre a inte- 
lege cauza mai depărtată a legii fonologice, au dat greş, înce- 
pând cu cei ce credeau că o găsesc în deosebirile de climă, 
sau în păstrarea articulației din limba strămoşască şi după 
învățarea unei limbi nouă, sau în continuarea adulţilor de a 
articulă sunetele cu aceleaşi mişcări ca în copilărie şi dupăce 
prin desvoltarea corpului întreg au crescut părţile organului ar- 
ticulator (Bremer-Herzog), sau prin schimbarea articulatiunii 
ocazionale, precum o observăm in afect, in articulare obicinuita 
(E. Richter), — ca să nu mai cităm alte explicări, care nu-s de 
fapt decât o amânare a explicării, precum: tendinţa de a avea 
sunete mai armonioase, comoditatea, economia de forte etc. 

Dacă este justă părerea exprimată în cele precedente, că 
generalizarea unei schimbări de rostire asupra materialului de 
limba rezultă din aceeaşi trebuintaé de categorizare a materia- 
aes a pe pe putem întâlni şi la inovatiunile de ordin 
morfologic, sintactic, etc., atunci legea fonologică i j 
analiza, in functie de talent — „E eal 

De obiceiu spunem că cineva are talent pentru limbi, când 
învaţă uşor şi bine o limbă streină. De fapt talentul nu există 
numai pentru limbile streine, ci şi pentru limba maternă. Putem 
observă întradevăr că nu toţi membrii unei naţiuni vorbesc 
limba Jor maternă deopotrivă de bine; chiar făcând abstracţie 
de cei cu defecte organice, sânt unele subiecte grăitoare care 
găsesc repede pentru gândurile lor forme expresive şi alţii care 
nu au această facultate, Dar talentul pentru limbă nu se restrânge 
la învăţarea uşoară a graiului tradiţional, ci el se manifestă mai 
ales atunci când vorbitorul, având în măsură mare simţul lim- 
bei, o imbogateste cu aportul său propriu, turnând necontenit 
în tiparele existente forme nouă, care sânt imediat înţelese de 
ascultător. Există dar oameni care au mai mult rolul pasiv 
de propagatori ai formelor de limbă tradiţionale şi de imitatori 
ai ei, şi alţii — talentaţii — care au darul de observaţie a 
limbei, simțul nuantelor, neliniştea de a află expresia cea mai 
potrivită şi mai neechivocă pentru un gând, creatorii de inova- 
țiuni lingvistice. 

Talentul limbei, adecă facultatea de a aduce ordine în 
materialul brut de limbă, grupându-l şi găsind un rost varian- 
telor de rostire, se manifestă şi în fonologie. Dacă exemplele 
sânt mai greu de adus, cauza e numai că până acuma nu s’au 
făcut observări destule în această direcţie. 

Ele se găsesc totuşi. 

În vorbirea allegro mai ales, dar şi în cea lento, putem 
observă cum, prin fonetică sintactică, un c final după conso- 
nantă amuteste înainte de un cuvânt începător cu consonanta. 
Gamillscheg (Oltenische Mundarten p. 97) citează exemple ca 
primes’ daru, să te găses' sănătos, Relevandu-le, am spus in 
Dacoromania | 373, că astfel trebue explicată amutirea lui c în 
sufixul -esc la Megleniti şi la unii Istroromâni. Din cercetările inedite 
ale lui Bartoli, rezultă că această formă -es în loc de -esc (relevată şi 
de J. Maiorescu), se întâlneşte în comuna Brdo, însă nu in 
graiul tuturor, ci consecvent se observa numai in materialul 
cules dela M. Tercovici. Ceeace ne arată ca acest Tercovici, 
cu talentul limbei mai desvoltat, a adus ordine în materialul 
său de limbă şi dintre cele două forme: -esc înainte de vocale 
şi -es înainte de consonante, a generalizat-o pe una. 

Se pare că înainte încă de ce u final sa înceapă a se 

rosti soptit in limba română, el a dispărut în cuvântul unu, 
prin fonetică sintactică, în anumite « onstructii. Precum. din asucdre 
s'a născut, prin sincopă, uscăre, tot astfel din ùnu-cálu s'a putut 
naşte un calu (şi apoi un cal). Faptul că în textele vechi un 
nu e scris niciodată cu % final, ci totdeauna, ca»şi în, din, e o 
dovadă ‘despre aceasta, Se pare că pe vremea când -n.jintre 
vocale începeă să se rotacizeze, existau încă ambele forme: un 
cålu dar unu calăreţ, căci la Istroromâni se păstrează inca 
forma un (ca în, din) alături de forma ur (ca bur < bunu). Ambele 
forme se întrebuinţează de cei mai mulţi Istroromâni promiscue 
(indiferent de inceputul cuvântului următor, deci ur om şi ur bur 
om sau un om şi un bun om). Alois Belulovici însă distingea 
consecvent între ur şi un, intrebuintand pe cel dintâiu numai 
ca numeral, pe cel din urmă numai ca articol nehotărit. 

Acest Belulovici aveă un talent pronunțat pentru limbă; de 
aceea textele culese de la el sânt un model dezconsecven{a de 
rostire. Pe când bunăoară la cei mai mulţi Români (şi la cei 
mai mulţi Istroromani, precum reiese din textele culese de alti 
cercetători), intrebuintarea lui ¿ în hiat nu e consecventă (eu 
însumi rostesc când aier, când aer, une-ori trebuie, alte-ori trebue), 
nevoia de a aveă graniţe exacte între silabele unui cuvânt, 
făcea ca intercalarea acestui i să apară cu o distincţie si con- 
secvenţă de tot remarcabilă la Belulovici. 


Deosebirile ce există adesea între textele culese de mai 
mulţi inşi din acelaşi loc, nu se reduc numai la exactitatea 
mai mare sau mai mică a transcrierii, ci ele se explică şi prin 
faptul că între oamenii de la care au fost culese aceste texte 
se găsesc unii cu talent mai mare sau:mai mic pentru limbă, deci 
cu un graiu mai unitar sau mai putin unitar, cu rostiri mai 
precise şi mai consecvente sau mai puţin clare şi mai puţin 
generalizate asupra. intregului material lingvistic. 


13. Admiţând că talentul indivizilor grăitori este un factor 
hotaritor în desvoltarea unei limbi, am admis în mod implicit şi 
aceea că subiectele grăitoare nu formează o masă omogenă, 
reacţionând in mod egal — sau chiar lipsiţi de facultatea de 
a reacţiona — faţă de graiul traditional, 

Când studiile de limbă, desbrăcate de metodele vechi de 
cercetare, au adoptat, în veacul trecut, metode de investigaţie 

pozitive, mai ales când lumea începu să creadă în „legi fără 
excepţii“, apropierea de naturalişti, i-a făcut pe unii să asemene 
expansiunea inovatiunilor fonetice cu întinderea în cercuri tot 
mai largi a undelor pe faţa liniştită a apei, tulburată la un mo- 
ment dat de lovire. 

Astăzi numai puţini credem în „teoria undulaţiunii“ Şi asemă- 
narea cu undele luminoase care se propagă în baza forţei lor 
inerente de expansiune nu ni se pare tocmai potrivită. Dacă 
lingvistica poate adoptă vreuna din teoriile naturaliştilor, mi se 
pare că aceasta nu poate fi alta decât teoria adaptării la 
mediu şi teoria selectiunei. 


Omul, cât trăeşte, face sfortari necontenite de a-şi perfec- 
tiona singurul mijloc prin care poate împărtăşi semenilor săi 
gândurile şi trebuintele sale, limba. Invăţarea unei limbi durează 
cât timp dăinueşte în omul sănătos trezvia minţii; e dar greşit a 
crede că limba se învaţă numai în vârsta copilăriei. E adevărat 
că în copilărie punem bazele pentru învățarea limbei, că la 
vârsta când intrăm în şcoală sântem stăpâni pe elementele vor- 
birii şi am învăţat în general rostirea sunetelor. Dar limba ce o 
vorbim atunci se aseamănă cu însuşi corpul nostru: toate orga- 
nele noastre există în armonica lor îmbinare, dar braţelor le lip- 
seşte încă vânjoşia, gâtlejuui sonoritatea, organelor genitale 
putinţa de reproducere etc. Aşa şi limba copiilor are toate ele- 
mentele constitutive şi posibilitatea perfecţionării, dar e încă nedes- 
voltată. Rostirea e o chestie de abilitate, şi cu oarecare sfor- 
țări şi-o poate însuşi şi un papagal; vorbirea gândită e o chestie 
de talent. Abia in scoala, unde cunoaştem limba pusă în ser- 
viciul gândirii abstracte şi ştiinţifice sau a literaturii frumoase, 
limba noastră se imbogateste şi primeşte consistenţă, abia in 
contactul pe care omul matur — cel analfabet ca şi carturarul 
— il are cu oameni care vorbesc mai bine, mai curent sau mai 
frumos decât el, limba lui se desăvârşeşte. Mijloacele acestei 
perfectiondri rămân aceleaşi şi se pot asemănă cu însaşi des- 
voltarea corpului nostru: mintea noastră e capabilă să creeze 
— în cadrele formelor existente — forme nouă, întocmai pre- 
cum in celulele corpului nostru stă puterea creatiunii de 
celule nouâ. Pentru aceasta e însă nevoie să primim din 
afară hrana necesară, să înmagazinăm necontenit material nou 
de limbă, pe care în parte îl asimilăm, în parte îl eliminăm 

ca netrebnic. Controlul necontenit al mediului ambiant face ca 
să ne lepădăm înşine de multe din inovatiunile noastre indivi- 
duale de limbă, pe care le recunoaştem ca încercări neizbutite 
sau greşeli; dar multe scapă acestui control şi atunci le punem 
în circulaţie, devenind ele parte din materialul brut pe care alţii îl 
prind cu urechea de la noi şi care e supus la rândul său selec- 
țiunei. Din milioanele de inovatiuni individuale va pieri tot ce 
nu e capabil de traiu şi va rămânea ceea ce oferă limbei maxi- 
mul de note prielnice, precum dintre nenumăratele specii de 
animale s'au putut menţine numai cele ce întruneau condiţiile 
cele mai avantajoase în lupta cu mediul ambiant. 

Ar fi desigur o greşală să ne închipuim că evolutiunea 
unei limbi ne-o arată suma de legi fonologice, paradigme mor- 
fologice, reguli sintactice şi constatări semasiologice, pe care le 
găsim întrun manual de gramatică istorică. Aceasta constitue 
numai o mică parte din evolutiunile mai mult sau mai putin 
generalizate, întrucât ele au putut fi observate de filologi în 
limba şi dialectele actuale şi au putut fi urmărite, pentru vre- 
murile trecute, pe baza documentelor, sau reconstruite în temeiul 
unor speculaţiuni. In acest sens are dreptate K, Vossler, când, 
în disprețul său pentru pedanteria filologică, aseamănă limba 
cu livada înflorită, iar gramatica cu cutia în care botanistul 
strânge plantele ce-l interesează (Sprache als Schépfung und 
Entwicklung p. 50). 

Pentru ca să putem înţelege legea fonologică, care nu este 
decât generalizarea unei rostiri nouă asupra materialului lin- 
gvistic şi extensiunea ei asupra unei colectivităţi, e dar necesar 
să urmărim tocmai felul cum se produc inovaţiunile individuale 
în limbă şi cum ele sânt primite de alţii. 

Cum se nasc distinctiuni sau forme nouă din materialul de 
limbă vechiu putem observa in orice moment dacă sâniem atenţi 
la cei din jurul nostru. 

lată câteva exemple, care cred că nu sânt lipsite de interes. 

Dintre cele două servitoare ale mele, una, cea mai bătrână 
şi mai cu prestigiu dar şi mai refractară pentru inovatiuni de limbă, 
e din apropierea Clujului şi vorbeşte o limbă impistritata cu 
ungurisme. Pentru francezul „brosse“ ea întrebuințează cuvântul 
chefe (din ung. kefe, cu acelaşi sens). Cealaltă, mai tânără 
şi cu vădită tendinţă de a vorbi frumos, e din părţile Braşovu- 

lui, dar fusese servitoare in Bucuresti, vorbeste deci limba lite- 
rară. Ea întrebuințează cuvântul literar perie (din slav. perije). Ame- 
stecul limbilor n'a întârziat să se producă. Pe când servitoarea mai 
bătrână, conservativă, a rămas la terminul chefe, cea maiitânără 
a primit noul termin, însă numai pentru peria de podini, făcută 
„din rădăcini“; pe cea de haine, ea continuă să o numească 
perie, „tiindcă e făcută din păr“. Etimologia populară a fost 
decizivă la diferenţierea de sens a celor două cuvinte, dar acest 
simţ etimologic e o dovadă de talent pentru limbă,căci el “implica 
o gândire asupra materialului de limbă, o categorizare a lui 
după legături etimologice. 

In limba literară se conjugă eu lucrez, el lucrează, etc., in 
Ardeal se zice eu lucru, el lucră. Formele din urmă sânt cele 
obicinuite în familia mea; numai eu, subt influenţa limbei lite- 
rare, rostesc, de câţiva ani încoace, de când mi-am dat seama 
de această deosebire, lucrez. Copila mea, auzind de la mumă-sa 
lucru şi dela mine lucrez, face următoarea distincţie: lucru pentru 
lucrul manual, cusutul, gătitul, direticatul, pe care l-a văzut la 
mumă-sa, lucrez pentru lucrul la masa de scris, unde mă vede 
de obiceiu pe mine. De aceea când odată m'am dus în grădină 
„să lucrez“ la straturile cu legume, ea m'a corectati: „Te duci să 
lucri, nu să lucrezi, căci ţi-ai luat lopata“. 

Pentru a exprimă ziua care urmează lui poimâne se între- 
buințează expresia după poimâne sau poipoimâne (cu accentul 
principal pe primul poi), care trebue să fie mai veche şi să da- 
teze din vremile când poi, din lat. post, era încă înţeles în sen- 
sul „după“. Azi însă acest cuvânt nu mai are un înţeles auto- 
nom, încât în graiul copiilor miei s'a putut naşte expresia: în 
anul viviitor pentru ideea „în anul care urmează după anul 
viitor“. N'am corectat anume această expresie a lor, pentru-ca 
să văd la ce analogii nouă mai poate duce; de fapt în curând 
ea a produs şi pe „în anul tretrecut“. S'a născut deci o nouă 
categorie în graiul copiilor miei, care m'a făcut să înţeleg na- 
şterea perfectelor reduplicate latine. 

Mai greu este de a arătă cum astfel de inovatiuni de limbă 
se selectioneaza, fiind primite sau respinse de cei din jur, caci 
pentru acest lucru trebue observatiuni îndelungate, pe care |dia- 
lectologii — preocupaţi ca să urmărească anume fenomene de 
limbă pe un teritoriu cât mai extins — de obiceiu nu le pot 

face, Greutatea creşte, când e vorba de fenomene fonologice, 
care ar trebui observate în curs de câteva generaţii şi pentru 
urmărirea cărora textele vechi, cu ortografia lor tradiţională, nu 
ajung. 

De aceea, pentru înţelegerea fenomenelor fonologice, trebue 
să recurgem la anologia altora, din alte ramuri ale gramaticei. 
La alt loc al acestui volum arăt de unde porneşte uzul de a 
intrebuinta propoziţia p(r)e la acuzativ. Ca şi în cazurile citate 
în $ 7, avem de a face cu o interpretare nouă a materialului 
tradiţional, izvorită din nevoia de a ocoli echivocul. Anumite con- 
Structii în care pre aveă valoare prepozitionala, puteau fi inter- 
pretate astfel, incât el să devină un simplu instrument gramati- 
cal, care să deosebească acuzativul de nominativ, complementul 
drept de subiect. De sigur că o astfel de interpretare nu puteă 
fi colectivă, ci numai individuală. Dacă însă ea, din individuală 
ce eră la început, a putut deveni colectivă, în aşa măsură că 
azi intrebuintarea Jui pe înaintea numelor de fiinţe la acuzativ e 
regulă generală la Dacoromâni, cauza este nevoia de a deosebi 
şi printro expresie formală complementul de subiect, De ce, 
între cele două propoziţii, spre şi pre, care amândouă aveau 
această funcţiune, a învins, prin selectiune, cea din urmă, nu 
putem spune cu hotărire, dar ceea ce e evident din acest exem- 
plu, este că o inovatiune individuală poate deveni colectiva fara 


să admitem puteri mistice, care îi dau forţa de expansiune a un- 
delor luminoase, 


14. Oricât de multe şi variate sânt inovatiunile individuale. 
care toate „bat la poarta vieţii“ cerând intrare, posibilitate 
a crea forme nouă e mărginită şi condiţionată de nişte tendinţe 
generale pe care încă nu le cunoaştem exact, dar pe care lin- 
gvistica generală incepe acuma să le desluşască. 

Astfel Meillet, în Linguistique histori 
nérale (Paris 1921) arată cum pro 
lor indoeuropene au produs in limba lor unele inovatiuni co- 
mune. O mulţime de distincţii subtile pe care le fac de obiceiu 
popoarele pe o treaptă inferioară de cultură gi care au existat 
şi în limba primitivă indoeuropeană, au dispărut la indoeuro- 
peni; gramatica lor istorică ne permite să urmărim această dis- 
pariţie treptată. Astfel au dispărut aproape cu totul formele deo- 


a de 


que et linguistique gé- 
gresele în civilizaţia popoare- 

sebite pentru numărul dual, astfel, dintre cele trei genuri, neutrul 
nu-l mai păstrează unele limbi (precum cele romanice), iar 
altele (precum limba engleză) nu mai fac distincţie nici între 
masculine şi feminine. Gradul mai înalt de civilizaţie a produs 
în Sintaxă un sistem întreg de propoziţii subordonate, core- 
spunzând gândirii mai abstracte. Cultura mediterană a modi- 
ficat însă mai ales felul de a înţelege lucrurile şi deci înţelesul 
cuvintelor. 

Este chiar firesc ca la membrii aceluiaşi neam interpretarea 
limbii să nu se deosebească mult. Un exemplu: De când deose- 
birea între el şi dinsul şi-a pierdut, în conştiinţa limbei române, 
rostul etimologic, cele două pronume au devenit sinomine şi cereau 
o diferentiare din partea celor cu talent pentru limbă. In unele 
locuri, d. ex. prin Bucovina, am observat că diferenţa între cele 
două cuvinte a rămas sintactică, deşi nu mai e cea etimologică: 
dinsul se întrebuinţează după prepozitii, încolo el: Vine şi el 
cu dinsul. Uzul original care leagă pe dinsul de prepozitiunea 
a (ad-ipsum-illum > adinsul, despărțit greşit în a dinsul) s'a 
generalizat pentru toate prepoziţiile. In alte parti diferentiarea 
începe să devină semantică: e/ arată o persoană pe o treaptă 
socială mai joasă sau egală; dinsul e o persoană mai sus pusă, 
mai bătrână etc. Această interpretare am găsit-o individual în 
mai multe provincii, fără ca să fi ajuns undeva sa se cristali- 
zeze in „regulă gramaticală“. 

Dar nu numai în vocabular, sintaxă şi morfologie putem 
constată cauze comune producând efecte similare, ci şi în fono- 
logie. Omul civilizat vorbeşte altfel decât omul incult. Prin edu- 
catie el a învățat să se stăpânească, să fie mai rezervat în ară- 
tarea sentimentelor sale, să tradeze cât mai puţin din ținuta sa 
subiectivă faţă de cele exprimate; trebuinta de a se înţelege cu 
alţii din depărtare (în scris, prin telefon etc.), îl privează de aju- 
torul gestului şi al mimicei, deci e nevoit să le înlocuiască printr o 
expresivitate mai mare a dictiunei (sau prin claritatea stilului); 
astfel mijloacele sale de rostire vor trebui imbogatite prin nu- 
anţări mai subtile, care cer o economie considerabilă cu portia 
de aier care produce vibratiunile organului articulator; accentul 
şi tonul vor deveni un factor deosebit de important în graiul 
omului mai cult, probabil şi ritmul şi silabizarea. Astfel de fac- 
tori însă sant de cea mai mare importanţă pentru rostire şi 

modificarea sunetelor într'o anumită direcţie. Ochiul nostru are 
putinţa să se mişte in lățuri spre a vedeă lucrurile aşezate mai 
la dreapta sau mai la stânga; cu toate acestea, când ne uităm în 
lături, mişcarea ochilor atrage după sine şi mişcarea capului 
întreg. Tot astfel schimbarea tonului, deşi nu trebue să producă 
o schimbare a calităţii sunetelor rostite, de obiceiu are de ur- 
mare o rostire mai deschisă a vocalelor (cf. Jespersen, Lehrbuch 
der Phonetik § 232 şi Herzog, Streitfragen p. 59). De aici ur- 
meaz că inovaţiunile de rostire individuale, deşi pot fi foarte 
diferite, vor urmă, la acelaşi neam, unele tendințe generale, care 
la un moment dat pot produce în diferite locuri rezultate identice. 

Atlasele lingvistice ne arată pete de aceeaşi coloare răs- 
pândite pe diferite puncte ale teritoriului, fără continuitate între 
ele. Une-ori ele se explică prin colonii de origine comună; alte- 
ori ele sânt relictele unor forme vechi, răspândite odinioară şi 
prin locurile care alcătuesc puntea de trecere; sânt însă cazuri 
destul de dese când nu putem admite nici colonizări, nici urme 
vechi, ci avem de a face cu inovatiuni spontane în mai multe 
locuri, izvorite din aceleaşi tendinţe generale. 

Vom cercetă un asemenea caz din fonologia românească. 

In lucrarea lui Gamillscheg despre dialectele oltene, în § 
25, este vorba de trecerea lui ă în a înainte de accent. Obser- 
vatiunile lui sânt următoarele: Mai clar se observă această tre- 
cere in comunele Dobrita şi Stăneştii, dar ea se găseşte şi in 
Topeşti, de unde se citează exemplele: ma (= mă) prin{d] fiuori 
şi nu va (=vă) mai puneţi mintela]. In amândouă cazurile å 
fiind între două labiale, G. deduce că avem a face cu un fel 
de disimilaţie a lui ă in a. Acelaşi fenomen se constată, tot în 
vorbirea repede, înaintea unui a accentuat din silaba urmă- 
toare: spaldt, margarităr. G. observă că în vorbirea respicata 
această transformare nu se întâmplă şi localnicii nu sânt con- 
ştienţi că în vorbirea repede pronunţă a în loc de ă. Avem 
dar, după G., de a face cu o formă dublă, dictată de condiţii 
sintactice. „In momentul când forma sintactică scurtată |= rostită 
repede]: navală şi cea dinainte de labială: ma prind ajunge să fie 
rostită şi în alte poziţii, legea fonologică este gata. De aceea 
să nu ne imaginăm că şovăielile de fonetică sintactică produc 
un haos în desvoltarea limbei, căci după aceste şovăieli ur- 
mează uniformitatea“. 

Transformarea aceasta a lui d se găseşte pe aproape în- 
treg teritorul dacoromân şi este aproape generalizată la Istro- 
români. lată exemplele pe care mi le-am notat din studiile 
dialectale ale lui Weigand (cifra romană arată volumul „Anu- 
arului seminarului din Lipsca“, cifra arabă indică pagina): 

In Banat aflăm barbat, batut, saptamână, vadzut în ace- 
leaşi comune care prefac şi pe a accentuat în @, adecă in Me- 
hadica, Veredin, in Craina şi Bania in Almaş IH 231—232, 
batrân în Mehadica, pe când în Craina se pronunţă cu stadiul 
intermediar 4 Il 222, tot aşa gradind III 217; numai pronun- 
{area barbat se întinde până la Mehadia şi se găseşte sporadic 
şi în nordul Banatului, d. ex. la Sacoşul-unguresc III 221 „se 
pare că pronunţarea curată a este condiţionată de a următor“ 
Mi 222. 

In părţile Crişului şi Mureşului întâlnim destul de răspân- 
dita pronunțarea sacard „poate şi sacară“ IV 257; cameaşă se 
găseşte în Tela, Buteni, Sibot IV 272. 

In părţile Someşului şi Tisei avem barbat în Somcuta- 
mare IV 24. 

In Oltenia întâlnim barbat în Vâlcea VII 39. 

In Muntenia (şi părţile mărginaşe din Ardealul sudic şi 
Moldova) avem barbat într'o comună din Argeş şi prin judeţul 
Putna, mas(e)a@ prin Muscel, Dâmboviţa, Putna VIII 259, camaşe 
în Muscel şi Bran VIH 264. 

In Moldova formele masă IX 163, calcdi IX 164, stajar IX 
167, barbat X 171, apoi lasafi (dar lăsăm), îngraşaţi (dar în- 
grăşăm), ma spăl, batrân sânt foarte răspândite IX 182—183, 
tot astfel în Basarabia şi Bucovina : fanină 30, sacară 31, masă 
34, calcăi 36, gradină 37, stajar 38, cameaşă 39, barbat 42, 
batrân 42, sanin, sacure 50. Despre rostirea aceasta în Moldova 
avem şi probe în texte. La Varlaam (Cazania) întâlnim nu 
numai forme ca sacard 33:/,5, macari 15/,,, ci şi ca (=că) l-ați 
născut 174%/3, în Cântecele populare culese de Vasiliu, ma tem 
163 etc., iar în cel mai recent volum de novele de M, Sado- 
veanu (Cocostârcul albastru), găsesc buna sara 150, spataru 183, 
pacat 187 etc., alături de supăraţi 27, legănat 189 etc. 

In toate exemplele citate, conditiunea în care apare ro- 
stirea a in loc de @ este accentul următor, In acest caz însă 
conditiunea nu pare a fi şi cauza. Intr'adevăr, ar fi cel putin 

curios, ca aceeaşi cauză fiziologică, care a prefăcut pe a în ă, 
să prefacă pe ă în a, şi aceasta în timp ce legea fonologică 
despre prefacerea lui a neaccentuat în ă este încă, precum vă- 
zurăm în $ 10, în vigoare. Accentul următor este numai o con- 
ditie aparentă, nu o cauză eficientă. Cauza imediată este un a 
următor, subt a cărui influență asimilătoare, ă precedent se 
preface în a, iar cauza primordială tendinţa Românului de a-şi 
aşeză organul articulator în poziţia pe care va avea s'o ia la 
rostirea sunetului următor, ce-i apare înainte de vreme viu în 
conştiinţă (aceeaşi ca şi la metafonia lui e şi o în ea, oa). Cum 
însă in evolutiunea sa, sunetul a a rămas nemodificat numai 
subt accent, iar neaccentuat este rostit ă, înţelegem de ce, în 
exemplele de care e vorba, ă este proton, iar a următor poartă 
accent. Astfel în locul cauzei adevărate (un a următor), a putut 
îi luat drept cauză accentul următor şi prin urmare legea fono- 
logică să fie interpretată în mod greşit. In cele mai multe re- 
giuni vedem că „materialul lingvistic“ păstrează încă limitele 
originale: barbat, sacară, lasafi etc.; în altele însă el cuprinde 
şi exemple ca batrân, sacure etc., generalizându-se legea fono- 
logică asupra altor cazuri de @ proton. Dacă observațiile lui 
Gamillscheg, citate mai sus, corespund stării faptice. din jurul 
Targu-Jiului, dacă adecă, în afară de a următor, şi labialele îa- 
cunjurătoare prefac, prin disimilare, pe ă proton in a, war fi 
nici O mirare ca simţul limbei să caute factorul comun între 
navală—năvală şi ma prind—mă prind şi aflându-l tot în ac- 
centul următor, să se cristalizeze simțul că rostirea ă trebue 
schimbată în a de câte ori urmează accentul. 

In afară de Istria, unde legea fonologică e aproape gene- 
rală şi cuprinde mai toate cazurile de ă proton, o aflăm mai 
răspândită în Moldova cu Basarabia, unde rostirea a în loc de 
ă este pe cale de a deveni generală, cel puţin în cazurile când 
urmează un a accentuat; în celelalte regiuni ea e încă redusă 
pe teritorii mici şi numai la o parte a materialului lingvistic, 
apărând uneori încă în stadiul de transitie a, iar pe alocuri nu- 
mai în rostirea „allegro“, La Aromâni si la” Megleniti n'am ob- 
servat până acum nici o urmă de o astfel de rostire. 

Avem dar de a face, după toate indiciile, cu un fenomen 
vechiu, al cărui început trebue datat după ruperea Românilor 
de sud, dar înainte de despărţirea Dacoromânilor de Istro- 

români. De ce această inovaţie de limbă, care de sigur aveă 
tot timpul să se generalizeze, nu s'a fixat decât în parte şi în 
condițiuni neegale? De ce, admițând teoria selectiunei, unele 
inovaţii de limbă găsesc condiţii mai avantajoase decât altele 
şi care sânt acestea? Singurul răspuns pe care-l putem da 
deocamdată este de natură generală: Condiţiile cele mai avan- 
tajoase sânt cele ce răspund mai bine trebuintei de a ne inte- 
lege, vorbind, cu semenii noştri. 


15. Limba este — după cea mai scurtă şi mai precisă de- 
finitie — comunicarea gândurilor prin rostire, Dintre cele trei 
elemente care constitue această definiţie, cele două din urmă 
au stăpânit cercetările lingvistice din veacul trecut şi de la în- 
ceputul veacului nostru. Procesul fiziologic al rostirii şi pro- 
cesul psihologic al gândirii au preocupat aproape exclusiv pe 
cercetători. Stim cu toţii ce avânt a luat, cu deosebire de la 
Sievers încoace, fonetica. Si azi există filologi care exagerează 
rostul ei, crezând că ea e mai mult decât o ştiinţă ajutătoare a 
lingvisticei, închipuindu-şi că prin ajutorul ei pot să înţeleagă 
tainele înseşi ale graiului omenesc. 

Alţii au crezut că pot desluşi aceste taine pe cale filoso- 
fica, urmărind limba la izvorul ei, gândirea. Dela Wilhelm von 
Humboldt încoace „filosofia limbei“ a devenit o disciplină în- 
floritoare. In locul aplicării nefiresti a regulilor logice asupra 
gramaticei, filosofii au izbutit să explice unele fenomene ling- 
vistice cu ajutorul psihologiei. Dar nici psihologia nu poate 
explicå decât o parte a problemelor pe care ni le pune graiul 
omenesc. Exemplul lui Wilhelm Wundt ne arată cât de zadar- 
nică e incercarea de a voi să explici orice fenomen lingvistic 
pe cale psihologică: monumentala sa operă de etnopsihologie, 
atât de bogată în amănunte, na putut află aprobarea fara re- 
zerve a lingviştilor. „Şi eu recunosc în scrierea lui Wundt o operă 
grandioasă, pe care nici un lingvist nu are voie s'o ignoreze; ea mi 
se infatisaza ca un tăvălug uriaş, care înaintând cu pas egal, tur- 
teşte totul în calea sa, spre a putea face un drum solid şi 
neted.“ (Schuchardt, Exkurs zum Sprachursprung lll, 194). 
„Nu există nici un fapt lingvistic, care să nu se inteme- 
ieze pe un fapt psihologic“, zice A. Meillet în Linguistique hist. 


et linguist. gen. 54 „Câţiva savanţi au voit să găsească in psi- 

hologie explicarea tuturor faptelor lingvistice; iată o greşală 
gravă care pleacă de la un punct de vedere just“. Fonetica şi 
psihologia sânt, pentru cel ce vrea să înţeleagă limba omenea- 
sca, ştiinţe auxiliare indispensabile; ele nu ajung însă pentru 
explicarea tuturor faptelor lingvistice. Căci nu e suficient a ur- 
mări „gândul pe buze omeneşti“ spre a înţelege graiul uman în 
toate manifestările lui. Pentru ca gândul rostit să nu fie un 
simplu monoiog, ci graiu omenesc, se cere ca el să realizeze 
însuşi scopul fundamental al vorbirei: înțelegerea între oameni. 


La întrebarea cum se naşte o schimbare de rostire, ne 
pcate da răspunsul până la unoare care grad fonetistul; la în- 
trebarea cum se poate ea fixă, prin generalizare, asupra materia- 
lului lingvistic, răspunde în cele mai multe cazuri psihologul; 
la întrebarea cum se propagă asupra comunităţii de indivizi 
grăitori, va aveă să răspundă sociologul. 


Sociologia, ştiinţa veacului al XX-lea, va trebui deci să 
devină o ştiinţă ajutătoare a lingvistului, precum îi e fonetica 
şi psihologia. „Dacă mediul în care se desvoltă limba 
este un mediu social, dacă obiectul limbei este de a 
permite relatiuni sociale, dacă limba nu sa păstrat decât 
prin aceste relafiuni, dacă în sfârşit limitele limbilor tind să 
coincidă cu cele ale grupelor sociale, e evident că cauzele 
de care depind faptele lingvistice trebue să fie de natură soci- 
ală şi că numai considerarea faptelor sociale va permite să 


substituim în lingvistică determinarea unui proces examenului de 
fapte brute“. 


Considerarea momentului social în studiul limbei nu este 
un lucru nou. Chestiunea fusese pusă însă de H. Steinthal astfel, 
încât cel mai de seamă teoretician al scoalei neogramatice, H. 
Paul, o combătu cu vehemenţă. Plecând de la constatarea că 
limba nu există ca ceva autonom, în afară de noi, ci se naşte 
în momentul când gândul nostru se exteriorizează prin rostire 
şi dispare în momentul când gura s'a închis, el a avut discuţii 
aprige cu „etnopsihologul“ Steinthal. Discuţii aprige — şi ste- 
rile, căci în loc ca ele să imbratiseze problema însăşi, se în- 
vârteau în jurul unor abstractiuni filosofice. Fritz Mauthner (Die 
Sprache, 119) le caracterizează foarte nimerit prin următoarea 
frumoasă comparaţie: „Paul a văzut şi a descris mai clar Şi 

mai bine decât oricine albia şi picăturile râului; râul însuşi 
nu-l cunoaşte şi nu-l numeşte niciodată. Steinthal stă pe ţărmul 
râului, cuprins de admirare, priveşte la râu şi tăgădueşte 
existența matcei lui. Paul nu vede râul de picături; Steinthal nu 
vede picăturile din cauza râului. Istoric, Paul priveşte evolu- 
tiunile limbei şi nu observă acel sensorium commune, către 
care etnopsihologul Steinthal întinde amândouă mânile. Amândoi 
au dreptate— şi se ceartă cu cuvintele limbei ce formează obiec- 
tul certei lor, cu cuvinte de toate zilele, care în cursul discu- 
țiilor lor chiar, îşi schimbă forma şi înţelesul“. lar Meillet 
(op. cit. p. 16, cf. şi 230) are următoarea foarte adevărată re- 
flexie. „Limba este eminamente un fapt social. S'a zis că 
limbile nu există în afară de subiectele care le vorbesc şi deci 
că navem dreptul de a le atribui o existență autonomă, o ființă 
proprie. Aceasta e o constatare evidentă, dar fără importanţă, 
ca cele mai multe propoziţii evidente. Căci dacă realitatea unei 
limbi nu e cevă substanţial, existenţa ei nu e mai puţin neîn- 
doielnică“. 

Dat fiind însă că limba e vorbită de oameni, dintre care 
fiecare îşi are individualitatea sa proprie, cu felul său propriu 
de a gândi, cu inteligenţa sa particulară, este firesc ca de la 
om la-om limba să varieze. Cât timp „gramatica istorică“ forma 
preocuparea de căpetenie a celor ce studiau limba, deosebirile 
acestea, care se vădesc în mod limpede când comparăm limba 
strămoşilor cu a noastră, erau scoase mereu la iveală, şi ideea 
că limba omenească e supusă unor necontenite schimbări a de- 
venit un loc comun şi o întâlnim exprimată în fruntea celor mai 
multe manuale de lingvistică. 

Ceea ce e de mirare însă nu este faptul că limba s'a schim- 
bat, ci că ea s'a modificat atât de puţin. Uimitor nu este că un 
Român din Bucureşti vorbeşte altfel decât un Roman din Roma 
sau tiecât un Român din Sighetul Marmaţiei, ci că Bucureştea- 
nul de azi rosteşte — de la depărtarea de două mii de ani — 
de carne, întocmai ca răstrămoşul său roman gi că el se poate 
înţelege fără greutate — dela distanţa de 800 de chilometri — 
cu concetateanul său din Sighet. 

Conservatismul acesta admirabil, care a înfruntat douăzeci 
de veacuri; legăturile care conduc desvoltarea limbei în acelaşi 
sens peste şire duble de munţi şi peste granițe politice despăr- 

titoare, — iată două fenomene pe care lingvistica va trebui să 
încerce a le explică cu mai multă stăruință de aci înainte. 


16. Desvoltarea unei limbi se caracterizează prin lupta ne- 
contenilă între inovatiunile individuale şi rezistența colectivă im 
potriva lor. Posibilitatea de a înţelege şi de a interpretă cele 
auzite în mai multe feluri, imperfectia organului nostru articula- 
tor in reproducerea celor auzite şi mai ales trebuinta de a crea 
forme nouă pentru îmbogățirea limbei, produc inovatiunile de 
limbă, care sânt totdeauna individuale; necesitatea de a se in- 
telege între sine, produce la membrii aceluiaşi grup social o 
vecinică reacțiune împotriva acestor inovatiuni. „Această reac- 
tiune n’are, de cele mai multe ori, altă sancțiune decat ridico- 
lul la care expune pe cel ce nu vorbeşte ca toată lumea; dar 
in statele civilizate moderne ea merge mai departe, excluzând 
de la oficiile publice, prin examene, pe cei ce nu ştiu să se 
conforme uzului admis ca bun de un grup social oarecare“. 
(Meillet op. cit. 230). Grupări mai mici în jurul unor arumite cen- 
tre administrative, culturale, religioase, comerciale etc. produc 
dialectele geografice; aceleaşi interese zilnice produc, la 
cei ce au acelaşi fel de traiu, dialectele sociale. Alături de 
acestea există însă limba comună şi limba literară, care 
redau graiul grupului social, în înţelesul cel mai larg al cuvân- 
tului, națiunea. 

Conservatismul unei limbi se explică deci prin conforma- 
rea omului la legile sociale, care-l opresc să se depărteze de 
fagasul traditional; comunitatea de interese la un grup social 
crează nevoia unei limbi comune; tot de natură socială este 
imitatia, mijlocul prin care o inovatiune de limbă devine, selec- 
tionandu-se, în timpul cel mai scurt posibil, un bun comun la 
un grup social mai mic sau mai mare. 

Trebuinta de a câştigă pe calea cea mai repede experiența, 
pregătirea pentru lupta grea de existenţă, a dat vieţuitoarelor 
instinctul imitarii: puii de găină, îndată după ce au ieşit din 
găoace şi s'au uscat, încep să ciugulească imitând pe mama lor. 
Când aud la un vecin o formulă fericită prin care a dat, cu 
mijloacele cele mai economicoase, expresie clară unui gând, pe 
care eu înzadar încercam să-l îmbrac în vorbe sau forme po- 
trivite, îl voiu imită. Dar chiar când o formă nouă de exprimare 

nu e nici mai utilă, nici mai frumoasă decât cea tradiţională, 
ea are pentru sine farmecul noului, etotdeauna mai expresivă, 
fiindcă uzul n'a ajuns încă s'o banalizeze, Acesta e bunăoară 
cazul cu neologismele care pătrund în limba noastră, chiar când 
cuvântul strein e aproape sinonim cu vechiul cuvânt românesc: 
introducerea lui în limbă corespunde mai mult unei trebuinte 
stilistice decât semantice. Ca moda, care ne sileşte să îmbră- 
căm haine, ce nu-s nici mai comode, nici mai practice şi nici 
mai ieftine decât cele îmbrăcate până ieri, tot astfel imitatia în 
limbă, chiar când apare ca o simplă maimuţărie, îşi are rostul 
ei social. 

Dacă, pentru filolog, chestiunea primă este: ce imităm? 
pentru lingvist tot atâta însemnătate are întrebarea, pe cine imi- 
tam? E vorba de prestigiul cuiva în societate. Cunoaştem cu 
toţii influența binefăcătoare sau dezastroasă pe care o exercită 
asupra moravurilor noastre un camarad de şcoală sau de regi- 
ment. Tot astfel un prieten care ne domină sau o personalitate 
literară care ne copleşeşte poate exercită o influenţă mare asupra 
limbei noastre, silindu-ne să-l imităm fără control. Subt influenţa 
lui Eminescu, pronunţarea sălbatic, singuratic a părinţilor miei, 
a devenit, subt pana mea, să/batec, singuratec. De curând un cu- 
noscut, la care nici odată nam descoperit preocupări lingvi- 
stice, mi-a arătat mâhnirea sa văzând că lorga întrebuinţează ex- 
presia a da în vileag; în sufletul său s'a născut conflict între 
prestigiul pe care lorga îl exercită asupra lui şi între aversiunea 
firească pe care Ardelenii o au de a intrebuinta cuvinte de ori- 
gine ungurească. Mâhnirea provenea din faptul că se vedea stân- 
jenit în tendința sa de a primi fără control o inovaţie lingvi- 
stică de la o personalitate cu prestigiu. 

Omul dela țară imită limba orăşanului, sluga limba stăpâ- 
nului şi noi toţi ne supunem necontenit prestigiului limbei lite- 
rare, desbrăcându-ne de provincialismele „urite“ ale dialectului 
nostru local. 

Totuşi foarte adesea observăm şi cazul invers. 

Atunci când orăşanul vrea să impună săteanului, el vorbeşte 
limba literară, căutând, cu ajutorul prestigiului de care aceasta 
se bucură, să câştige însuşi în prestigiu. Când însă orăşanul 
are nevoie de sătean, când vrea să-i câştige încrederea şi votul 
de alegător, va căută să-l] imite cât mai mult şi în graiu. In 

privinţa aceasta sântem dispuşi adesea să exagerăm. Astfel pă- 
rintii adesea vorbesc copiilor în limba schimonosită a acestora, 
fără să-şi dea seama că copilul mic ar înţelege mai bine forma 
exprimată corect, pe care el o prinde cu urechea, dar pe care 
organul său articulator nu e încă în stare s'o reproducă exact. 
In Ardeal, în contactul între Români şi Saşi, putem adesea ob- 
servă cum ţăranul român îşi schimonoseşte graiul în felul cum 
pronunţă Saşii româneşte. 

Astfel de modificări forţate ale graiului nu au, fireşte, o 
urmare remarcabilă în desvoltarea limbei : singura urmare e că, 
în graiul Sasului sau al copilului mic, rostirea neexactă va dăi- 
nui timp mai îndelungat, lipsindu-le controlul firesc al pronun- 
țării exacte. Limba părinţilor şi a ţăranului român nu se va al- 
tera, decât doar în cazurile rare, când o formă neexactă, 
prin deasa ei întrebuințare, se schimbă, din ocazională ce 
eră, în obicinuită. Acesta e bunăoară cazul cu unele cu- 
vinte pătrunse din graiul copiilor în limba oamenilor mari. 
Principiul lingvistic însă care stă la baza fenomenului rele- 
vat, este de cea mai mare importanţă: vorbind, ne orientăm 
după gradul în care ştim că putem fi infelesi de cel care 
ne ascultă. 

Din acest principiu se pot face o sumă de deductii foarte 
importante pentru înţelegerea limbei in desvoltarea ei. 

Oricine a putut observă că altfel vorbim în cercul restrâns 
al familiei sau în societatea unor prieteni vechi şi intimi şi 
altfel unui public strein, adunat să ne asculte. In cazul dintâiu 
obicinuinţa ce o avem unul cu altul şi cu felul nostru de a ne 
exprimă, ne face să ghicim cuvintele, chiar când ele sânt rostite 
în mod defectuos: relativitatea, raportul de relaţie între dife- 
ritele sunete ne face să înţelegem o vorbă, deşi e pronun- 
tata în parte greşit, precum culegătorul tipografic va recu- 
noaşte cuvântul, chiar când e scris greşit, sau când diferitele 
litere au altă înfăţişare în anumite combinaţii (d. ex. litera 7), 
dacă s'a deprins odată cu scrisul nostru. De aceea într'un cerc de 
intimi vorbim repede, cu o pronunțare mai putin distinctă, for- 
mele morfologice „necorecte“ (precum ar fi bunăoară plurale 
ca ei face sau genitive gi dative ca /u tata) trec neobservate, 
construcţia sintactică e adesea atât de imperfecta încât putem 
lăsă afară chiar şi predicatul (fiind siguri că ceilalţi îl com- 

plinesc singuri), tezaurul lexical e sărac şi are cuvinte cu accep- 
tiuni speciale, iar preocupările stilistice dispar aproape cu totul. 
Dimpotrivă, un profesor bun, care are să „explice“ elevilor săi, 
va vorbi rar, cu o pronunțare distinctă, gramatical corect şi cu 
reliefări stilistice. Un actor, în sfârşit, care ţine să ne dea, pe 
lângă înţelegerea textului, şi simtirea frumuseţilor lui literare, va 
intrebuinta, în afară de gesticulatie şi mimică, toate mijloacele 
dinamice şi muzicale ale vocii, va declamă. Fiecare dintre noi 
avem dar, după împrejurări, mai multe feluri de a vorbi. Cât de 
mult se deosebeşte chiar felul de a rosti unele sunete la diferite 
ocazii ne-o arată observaţiile făcute de Jespersen (Grundziige 
§ 162) despre înlocuirea lui s intervocalic prin z în limba da- 
neză. lar faptul curios că unele transformări fonetice -= ca amu- 
tirea lui s final — care apar în latineşte din cele mai vechi 
timpuri, fără să se generalizeze, şi apoi reapar în unele limbi 
romanice, îl explică Ettmayer (Vulgdrlatein p. 266) în modul ur- 
mător: „Partea cea mai mare a transformărilor fonetice latine 
vulgare aveau un caracter facultativ, condiţionate fiind de ritmul 
frazei şi de construcţia ei; înţelegem uşor că aceste nuanțe, pe 
care le creeă momentul, nu erau ţintuite, decât în cazuri excep- 
tionale, de scrierea latină. Numai tirănia exercitată de limba 
literară asupra tuturor este cauza că atâtea transformări fonetice 
latine vulgare nau putut ajunge in curs de secole la stabi- 
litate şi linişte“. 

Toţi facem apel, când vorbim, şi la darul de a ghici al 
interlocutorului nostru. Precum la operă, bunăoară, unde cân- 
tatul opreşte rostirea clară a cuvintelor, textul în mare parte îl 
ghicim din combinaţia vorbelor desluşite, astfel şi când ascultăm 
pe cineva adesea îl înţelegem, nu fiindcă el rosteşte cuvintele 
aşa cum le rostim noi, ci fiindcă noi le interpretăm după felul 
nostru de a le rosti. Dacă mar fi aşa, n'am înțelege bunăoară 
pe un om răguşit, pe un ştirb sau pe unul care vorbeşte că- 
scand sau mâncând (căci organul nostru de articulare nu ser- 
veşte numai la vorbit, ci are şi alte funcțiuni care pot fi simul- 
tane cu graiul). Controlul mediului ambiant este deci relativ şi 
se exercită în limitele în care în vorba noastră ascultătorul recu- 
noaşte încă graiul său. 

Un exemplu va explică mai bine ceea ce voim să spunem. 

E cunoscut fenomenul înlocuirii, la o mare parte a popo- 

rului francez, şi german, al lui r alveolar printr'un r velar (uvular). 
Transformarea aceasta e în curs şi putem urmări cum rostirea 
velară a lui r se răspândeşte din ce în ce mai mult. Unii (d. e. 
Trautmann, combătut de O. Jespersen, Lehrbuch d. Phonetik p. 
135 n.) explică răspândirea aceasta ca o chestie de prestigiu, 
crezând că ea a pornit din saloanele „precioaselor“ franceze şi 
devenind „modernă“ s'a răspândit în rostirea Parizienilor gi 
apoi în pronunţarea „literară“ franceză, ba chiar şi în Germania, 
unde moda franceză a pătruns mai întâiu la intelectuali. Dar 
rostirea aceasta se găseşte şi la alte popoare şi se întâlneşte 
incidental destul de des şi la Români, unde ea na putut pă- 
trunde, cel putin la ţară, prin influența graiului parizian. 

E. Herzog (Streitfragen p. 53) a crezut că poate da feno- 
menului o explicare pur fonetică: la r alveolar vibrează vârful 
limbei; dacă rostirea se face cu mai multă energie, vibratiunile 
acestea se pot transmite asupra părţilor superioare ale limbei, 
propagându-se până în dreptul vălului şi dând naştere unui r 
velar. Astfel el crede că nu e nevoie să admitem „o săritură 
de articulaţie“ („Lautsprung“) din partea dinainte a limbei la 
dosul limbei, căci aceste substituiri ale unui loc de articulare 
prin altul nu se potrivesc în sistemul celor ce văd în orice 
schimbare de rostire o transformare lentă şi gradată. 

Cred că nu e nevoie să admitcm aceasta explicaţie forţată 
şi neprobabilă, isvorita din credința că prin ajutorul foneticei se 
explică toate fenomenele în legătură cu rostirea noastră, Mai 
probabilă mi se pare următoarea explicare, Sunetul r alveolar 
e un sunet greu de rostit. Aceasta o observăm la copii când 
incep să vorbească: r de obiceiu e cel din urmă sunet pe care 
ei izbutesc să-l pronunţe bine. Cei mai multi îl inlocuesc prin 
l (unii prin i, prin alte sunete sau prin zero), stârnind râsul 
camarazilor lor mai mari pentru omonimele caraghioase care 
rezultă din această rostire (cf. Jac -- lac şi rac, iadu = iadu şi 
Radu etc.), până când sancţiunea ridicolului îi fac să-şi însuşească, 
prin sforţări necontenite, rostirea adevărată 1). Cu mult mai uşor 


F 1) Chiar după ce copiii izbutesc să rostească pe r singur, sunetul le 
face inca greutăţi, cand, in vorbire, apare combinat cu alte sunete Astfel 
o nepoată a mea, deşi incepuse sa pronunţe pe r alveolar, zicea tot daga 
in loc de dragă ; mumă-sa, repetindu-i mereu forma corectă într'o bună 
zi o auzirăm rostind: rrdagă, cu un r foarte „rulat“. Se ştie că cele mai 
multe cazuri de metateză se întâmplă tocmai în cuvintele cu r. 

decât r alveolar e de rostit r velar. Aceasta o observăm când noi, 
cei deprinşi cu r alveolar, cercăm, şi izbutim fără greutate, să-l 
pronuntam pe cel velar, pe când un German sau Evreu încearcă 
adesea înzadar să-şi însuşească pe r românesc. Tot din cauză 
că r-ul părinţilor săi e uşor de rostit, copilul german îl învaţă 
din fragedă pruncie. 

In cursul încercărilor de a reproduce pe r alveolar al pă- 
rinţilor, unii copii români ajung la expedientul lui 7 velar 
(uvular), de sigur cel mai apropiat sunet ca efect acustic. Apro- 
pierea aceasta acustică e atât de mare, încât la controlul ge- 
neral pe care îl exercită mediul ambiant, cel cu rostirea aceasta 
primeşte fără greutate viza la pasaportul cu care poate intră în 
comunitatea celorlalţi grăitori. Sanctiunea ridicolului nu are loc, 
pentrucă în graiul comun un r velar neexistând, omonimitatea, 
ocazia cea mai prielnică de a produce echivocul, nu există. 1) 
Unii dintre cei ce în copilărie rosteau pe r velar izbutesc mai 
târziu să-l înlocuiască prin r alveolar; majoritatea însă rămâne 
cu el toată viaţa. (Cunosc însă un caz, la un copil al unui văr 
al mieu, care în copilărie rostea r uvular, în şcoală s'a deprins 
cu r alveolar, iar acum, la vârstă de 15 ani, revine iar lar 
uvular). In Bran, unde petrec totdeauna lunile de vară si unde 
observ de vreo 25 de ani încoace dialectul local, indivizii care 
rostesc r uvular se înmulţesc mereu. Ceilalţi abiă bagă de seamă 
acest „defect“ în vorbirea lor: voind odată să descriu altuia pe 
un ţăran, al cărui nume îl uitasem, am citat între semnele sale 
particulare rostirea lui r uvular, fără să izbutesc însă să-l carac- 
terizez prin acest fapt. E neîndoios că rostirea aceasta „se mo- 
şteneşte“, căci ajunge ca unul din părinţi so aibă, pentru ca s’o 
regăsim la majoritatea copiilor. Cauza poate fi structura orga- 
nului articulator sau numai deprinderea din copilărie a rostirii 
părinteşti. Că această rostire e mai uşoară, e clar; numai cât 
vorbind de transformarea fonetică a lui r alveolar în r velar sau 
uvular, nu avem voie s'o explicăm considerând-o mai uşoară. 


1) Un fost profesor al mieu, fiica acestuia şi fiica fiicei — deci trei 
generaţii — redau pe r alveolar printr'un fel de r labial. Cum însă buzele 
nu sânt destul de elastice spre a produce, fără o sforfare mai mare, vibra- 
tiuni, r-ul pe care îl pronunţă ei seamănă aidoma cu un v. Ridiculizarea 
lor nu lipsea şi îmi aduc aminte de hazul ce l-a produs odată fiica acelui 
profesor, când a spus că cel mai bun mijloc de a curati o stofă de scame 
este a o peria cu o perie cuvatd (== curată, înţeles de noi cu vatd). 

O rostire nu ajunge să fie mai uşoară pentru ca ea să şi ră- 
mână după ce s'a produs, ci se cere ca ea să nu fie supără- 
toare asupra interlocutorului, ca acesta să audă in ea ro- 
stirea proprie. 

Dar 'sânt sunete care nu sânt numai grele de rostit, ci şi 
grele de perceput cu urechea. Astfel un f bilabial abiă se aude, 
ca un suflat. Impresia acustică ce o produce asupra noastră se 
aseamănă cu celalalt sunet „suflat“, cu A, care insă e cu mult 
mai bine perceptibil. Când deci Spaniolii sau Gasconii au ajuns 
să pronunţe pe f iniţial în mod bilabial, s'a putut uşor întâmplă 
ca sunetul acesta să fie substituit prin A. Cazul invers îl in- 
tâlnim la noi, unde un A final slavon, în cuvinte ca prah, vârh, 
a fost substituit prin f bilabial, care însă, din pricina lipsei sale 
de sonoritate, a fost înlocuit sau prin sunetul fonic corespun- 
zător (praw, vârw, in Banat prau) sau prin f labeo-dental (praf, 
vârf), rostire, care după cum îmi comunică Weigand, o găsim 
şi la Bulgari. 

Astfel de „substituiri de articulaţie“ nu sânt admise bucuros de 
fonetiştii extremi, cărora nu li se potrivesc în întregul lor si- 
stem de a explică transformările fonetice. Orice modificare de 
rostire fiind inconştientă, ei o pot admite numai ca o alunecare 
lentă şi gradată de la o articulaţie la alta, traversând nenumărate 
stadii intermediare, imperceptibil de deosebite unul de altul. 
Pentru ei înlocuirea lui r alveolar prin r velar (uvular) sau a 
spirantei bilabiale f prin spiranta coardelor vocale (sau farin- 
gală) însemnează o săritură de articulaţie (Lautsprung), care nu 
se mai potriveşte cu concepţia lor, ca şi când această modifi- 
care a rostirei tradiţionale nu sa putut întâmplă cu ocazia 
auzirii limbei, ci a trebuit să se producă în graiul aceluiaşi 
subiect grăitor. De aceea vedem cum unii din ei, spre a salvă 
sistemul, recurg la explicaţii complicate şi neverosimile, chiar 
pentru cazuri atât de patente de substituiri de articulaţie, precum 
le oferă metateza. In opoziţie chiar cu fonetistul Sievers, care 
în franc. fromage pentru formage sau în germ. bersten în loc de 
brestan vede un „Lautsprung“ (Phonetik 5 § 721), E. Herzog 
crede că formele fromage şi bersten se datoresc unei disolvări 
greşite, în vorbirea „lento“, a formelor frmage, obrsten din vor- 
birea „allegro“, in care r se pronunta deosebit, in primul con- 


servând poziţia buzelor o, în al doilea poziţia e a buzelor 
(Streitfragen p. 36—37), 

Meringer si Mayer au arătat in cartea lor Versprechen und 
Verlesen (studiu, continuat apoi de Meringer subt titlul Aus dem 
Leben der Sprache) cat de numeroase sant abaterile de la uzul 
traditional, »greşelile« în vorbirea şi scrierea noastră. Numărul 
lor creşte când ne aflam în familie sau într'un cere de prieteni, 
— in care cei doi autori şi-au facut mai ales observaţiile — 
fiindcă intimitatea ne permite să fim mai lăsători şi mai ales 
fiindcă, vorbind, avem conştiinţa că vom fi intelesi chiar schi- 
tand numai oarecum fraza noastră. E un fapt constatat astăzi 
că chiar cele mai uzuale cuvinte ale noastre le rostim adesea 
„greşit“, fără să ne dăm seama. Cele mai multe greşeli se re- 
duc la influenţe asimilatorice ale sunetelor imprejmuitoare, la 
persistarea mai mult decât ar trebui la o articulare precedentă 
sau la adaptarea înainte de vreme a organului articulator la ar- 
ticulatia care va trebui să urmeze, la eclipse momentane de 
memorie cu privire la ordinea în care au să urmeze sunetele 
in cuvânt (metateze), etc. 

Un dicton german zice: „Omul e un animal care se obici- 
nueşte uşor“. E întradevăr uimitor ce repede îşi însuşeşte omul un 
„Viţiu“ de pronunțare, cât de uşor devine obicinuită o rostire 
incidentală a sa. Dacă ţinem seama că şi interlocutorul nostru 
face, în graiul său, „greşeli“, vom înţelege cum un vitiu de ro- 
stire, pe care îl aude şi altul, poate deveni obiceiu. 

Orice inovatiune faţă de forma tradiţională, întru cât ea 
nu stanjeneste înțelegerea, poartă în sine germenul de a se ge- 
neraliza, prin obicinuinţă la cel ce o introduce, prin farmecul 
noului la cel ce o aude şi mai ales pentrucă la membrii ace- 
luiaşi grup social e vecinic activă tendinţa de a reduce la 
aceeaşi formă unitară graiul prin care comunică. Ceea ce nu 
ştim încă — şi nadajduim că vom şti când vom cunoaşte mai 
bine legile ce stăpânesc structura noastră socială — este, de ce 
cutare inovatiune de limbă prinde rădăcini mai adânci, genera- 
lizându-se mai repede decât alta. De asemenea nu ştim încă de 
ce în anumite perioade de timp rostirea tradiţională se modifică 
mai mult decât în altele. 

Intr adevăr, dacă cercetăm istoria limbilor romanice, vedem 
că cele mai importante legi fonologice datează din veacurile 
care au urmat imediat după căderea Imperiului roman, Unii o 
explică prin amestecarea de rase (A. Dauzat, La vie du langage 

p. 45. ş. u. care, urmând pe Ascoli, crede că rostirea poporului 
autohton rămâne ca predispozitie şi după ce a învăţat limba 
cuceritorului). Meillet, care deosebeşte atât de clar momentul 
etnic de cel lingvistic, crede totuşi că tulburările mari în siste- 
mul morfologic indoeuropean se datoresc faptului că limba 
Indoeuropenilor, întinzându-se pe un teritoriu vast, a fost pri- 
mită de popoare cu alte limbi, care numai cu anevoie şi-au 
putut asimilă o morfologie atât de complexă. Pe vremea când 
indivizii „indoeuropenizaţi“ vorbeau amândouă limbile, pe cea 
Veche şi (in mod imperfect încă) pe cea nouă, ei au introdus o 
tulburare in părţile mai delicate şi mai puţin stabile ale 
mortologiei indoeuropene: „Orice extensiune a unei limbi 
are deci ca efect simplificarea sistemului şi suprimarea 
distincţiilor mai mult sau mai putin de prisos“ (op. cit. p. 
210). Faptul că popoarele romanice vorbesc astăzi limbi mai 
deosebite” una de alta decât bunăoară cele slave, despărțite nu 
cu mult mai târziu de trunchiul comun, este pentru că „pretu- 
tindeni, unde limba latină se vorbeă în momentul când Impe- 
riul roman s'a fărămiţit, ea era de importatie recentă şi ca 
tradiţia nu avea soliditatea unei tradiţii lingvistice înrădăcinată 
de multe veacuri la o populaţie stabilă. Tulburările sociale pro- 
duse de invaziunea barbarilor au produs o viaté în esenţă ru- 
rală; consecinţa inevitabilă este o repeziciune foarte mare în 
transformările lingvistice“ (op. cit. p.°314). 

Cred că pricina de căpetenie a marilor schimbări în graiul 
popoarelor romanice în întâiele veacuri ale existenţei lor nu se 
reduce la amestecul etnic (cf. Zur Rekonstruktion des Urrumd- 
nischen p. 45 ş. u. şi Locul limbei române p. 18—19). In Italia 
de mijloc şi de sud, unde în esenţă populaţia a rămas cea 
veche, latină, schimbările au fost tot atât de mari ca în Italia 
de nord, unde amestecul cu popoarele năvălitoare a fost mai 
mare. Că sistemul morfologic al popoarelor romanizate ar fi 
fost mai puţin complicat ca cel latin, nu se poate documentă: 
în Franţa, Galii romanizați aveau acelaşi sistem morfologic, iar 
în Spania, Retia şi Dacia, sistemul morfologic al popoarelor 
aborigene nu-l cunoaştem; de altminteri romaniştii admit în 
general că simplificarea sistemului morfologic in limbile neo- 
latine este în mare parte o urmare directă a modificărilor fono- 
logice. Ceeace însă ştim pozitiv şi putem constată în tot cu- 

prinsul Imperiului roman, este că începutul evului mediu însem- 
nează o decădere mare a culturii. In aceasta vom găsi şi expli- 
carea tulburărilor mari în rostirea limbei latine. 

E un fapt constatat că omul, cu cât se găseşte pe o 
treaptă mai înaltă de civilizaţie, cu atât are o limbă mai îngri- 
jită. Tocmai fiindcă ideile mai subtile pe care le exprimă cer 
o exteriorizare mai precisă şi mai clară spre a fi înţeles exact. 
Cu cât omul e mai cult, cu atât va conta mai puţin cu darul 
de ghicire a interlocutorului său; cu cât el se găseşte pe o 
treaptă culturală mai înapoiată, cu atât întregul său sistem de 
exprimare (in care intră cu rol activ şi gesticulatia şi mimica) 
va fi mai mult o schitare a ideilor decât o exprimare desvol- 
tată a lor. Există limbi de popoare pe jumătate sălbatece, la 
care nuanțele sunetelor nu sânt necesare pentru înțelegerea 
exactă. Astfel Sievers (Phonetik5 § 733) citează cazul unei Papuan, 
care în cuvântul voka „cafea“ pronunţă pe k uneori ca spirantă 
fonică, alteori ca cluzivă fonică, alteori ca cluzivă afonă, apoi 
ca aspirată şi chiar ca africată, fără ca sensul cuvântului să se 
schimbe. De sigur faptul, că la Istroromâni, în unele părţi, nu 
se mai face nici o deosebire intre s şi ş, ci amândouă sunetele 
(şi prin urmare şi ț şi č) au dat acelaşi rezultat, pe care dialec- 
tologii îl aud unii ca s alţii ca ş, e o dovadă despre stadiul 
interior cultural al acestor oameni săraci şi necăjiţi. 


Cu decăderea civilizaţiei romane a fost sfărâmat dar şi 
lanţul care tinea întrun mod atât de admirabil încătuşată uni- 
tatea limbei latine. Câmpul deveni rodnic pentru ivirea şi răspân- 


direa de rostiri individuale din ce în ce mai depărtate de sta- 
diul original al limbei. 


17. Constatările făcute mai sus ne dau explicarea pentru 
un fenomen care la aparenţă e în contrazicere cu ceea ce ştim 
despre desvoltarea lentă şi gradată a modificărilor de rostire. 
Observăm anume că cu cât o transformare fonetică cuprinde în 
sine deosebiri mai mici faţă de stadiul vechiu al limbei, cu atât 
ea se poate menţine mai mult, fără să se generalizeze, rămâne 
deci ca „lege fonologică în acţiune“, pe care n'o putem 
formulă încă. 

Intradevăr, dacă privim acele transformări de rostire din 
timpuri vechi, care au dat limbei române înfăţişarea ei specială, 

deosebind-o atât de mult de limba latină, precum e prefacerea 
lui / în r, a lui bl şi br în ur, ul, amutirea lui b şi v între 
vocale, schimbarea dentalelor în sibilante înaintea unor sunete 
palatale, â din a in poziţie nazală etc., vedem că ele sânt cele 
mai „regulate“, că apar generalizate asupra tuturor cuvintelor 
cu structură analoagă, şi că sânt răspândite in spaţiu asupra 
tuturor dialectelor şi încheiate în timp înainte de contactul 
nostru cu Slavii. 

Dimpotrivă, avem alte modificări, desigur vechi şi ele, 
care însă până azi nu apar nici generalizate, nici răspândite 
în mod egal pe tot teritoriul, nici mai ales încheiate. Voiu cita 
un exemplu pe care orice Român îl poate controla cu rostirea 
sa. E cazul lui e neaccentuat, care, dacă nu este final !) (în 
care caz este considerat ca dezinenţă flexionară), în graiul mieu 
apare în concurenţă cu î. Astfel, după accent, eu pronunt dumi- 
neca, dger, dar dripă, dprig, rostesc piédecd, piirece şi le 
scriu astfel, deşi 1ormele piedică, purice sânt cele mai obicinuite 
în literatura, zic galbin, carpin, pieptin, rostesc însă şi scriu 
frasin. Inainte de accent rostesc pricep, priveghez, rinichiu, mişel, 
dar nevastă, dumnezeu, belşug, vecin (şi tot astfel ceti, veni). Pro- 
nunțarea mea ni este şi a altora. Astfel formele duminică (Jahres- 
bericht IX, 174), balegă (Dict. Acad.), precep, preveghez, nivastă 
(Jahresbericht IX, 172), Dumnizeu (ib. 173), bilsug (Vârcol, Gra- 
iul din Vâlcea 9), vini (ib.), frasen (Jahresbericht VIII, 263) sânt 
destul de răspândite, pe când arepă e rar, iar meşei şi renichiu 
nu cred să se audă undeva. In unele cazuri şi în unele regiuni 
s'a introdus o oarecare regularitate. Astfel Gamillscheg (O/teni- 
sche Mundarten 59) arată că prepozitia de devine di numai înainte 
de alte prepozitii: de mine, dar dila (formă pe care o găsim şi 
în Codicele Voronefean &2/,) şi în tara Hațegului cf. studiul lui 
O. Densusianu p. 25). La Aromâni, unde prefacerea lui e neac- 
centuat în i este în unele regiuni generală, se conjugă dzem dar 
dzimui (=gem, gemuiu). Instructiv e cazul următor: e de la sfâr- 
şitul substantivelor se preface in i, când îi urmează articolul Je. 
Ro stiri ca soarile (Jahresber. IV 273, VI 22, VIII 265 etc., Den- 
susianu, Tara-Hategului 25), uşile (Jahresber. VI 14 etc.), câ(i)nile 
(Jahresber. Il 210, VIII 255, 1X 159), dragostile (Gamillscheg, Olt, 


*) Se ştie că în unele dialecte, chiar dacoromâne, precum e cel mol- 
dovean, şi e final trece în i; bini, lemni etc. 

Mund. 59), broaştile, lemnile (Densusianu, Tara-Hategului 25) se 
găsesc in cele mai multe regiuni!) şi asemenea de scrieri nu lipsesc 
nici în documente literare. Astfel în Biblia din 1688 cetim iepurile 
136 v., la Odobescu (Scrieri Ill 246) fluturile, pe care-l are si Ale- 
xandrescu (Meditaţii 230). Cauza acestei prefaceri a lui e in 7 
pare a fi accentul proparoxiton: Gamillscheg (Olt. Mund. 59) 
citează cazul lui razămi-te din razdme-te (rezultat, după asimi- 
larea lui ă ja e nrmător, din razămă-te). Cu toată răspândirea 
şi vechimea acestei transformări fonetice, limba literară con- 
tinuă a scrie şi o mare parte de Români a rosti soarele, iepurele; 
numai înt'run caz trecerea aceasta fonetică a devenit regula gene- 
rală: la pluralele ambigene în -urele, devenit pretutindeni -urile 
(de prin sec. XVIII). Mai mult decât atât, acestea au silit 
forma nearticulată -ure să să prefacd în -uri. Deci trupure — 
trupurele din cele mai vechi texte, a devenit mai întâiu trupure — 
trupurile (stadiu pe care pare a-l fi ajuns limba lui Coresi) şi 
apoi trupuri — trupurile. 

Cazul lui e neaccentuat, pe care-l putem observă în zilele 
noastre, ne arată înainte de toate că o şovăire poate dură timp 
îndelungat: la e şi i o putem urmări istoriceşte în curs de 4 vea- 
curi. El ne mai arată încă şi aceea, că la acelaşi individ pot să 
dăinuiască forme duble în materialul său lingvistic, fără ca simţul 
de categorizare gramaticală să le sistemizeze. Cauza nu poate fi 
alta decât aceea că în silaba neaccentuată deosebirile de rostire 
le observăm mai anevoie decât în silaba scoasă în relief prin 
accent şi că ele pot rămâneă nebăgate în seamă când sânt atât 
de mici ca cea între i şi e (rostit mai mult închis în silabă 
neaccentuata), 

Studiile dialectale conştiincioase abundă de astfel de cazuri 


şi formează desperarea filologului vecinic preocupat să constate 
legi fonologice fără excepţie. 


18. Concluzia? Cred că din cele precedente reiese limpede 
mai întâiu un lucru: credinţa noastră în legi fonologice. Acestea nu 
sant, cum le considera Jespersen (Phonetische Grundfragen § 
170) numai un mijloc de a ne scuti de rătăciri etimologice şi dea 

' 1) In graiul mieu — şi sporadic am observat acest lucru si la alţii — 


în vorbirea repede, rostesc soar’le, frat’le cu sincoparea vocalei posttone. 


Această forma a vorbirei „allegro“ mi se pare că e pe cale să treacă in 
vorbirea „lento“. 

da preciziune şi siguranță metoadelor noastre de cercetare, nu sânt 
abstractiuni sau inventii ale gramaticilor, ci sant realitati lin- 
gvistice, formule existente în mintea vorbitorului, întocmai pre- 
cum „pluralul“ sau „condiţionalul“ sau „consecutio temporum“ 
sânt formule gramaticale, corespunzând unui raport constant ce 
există sau există la un moment dat în simțul unei limbi. 

Nu numai cuvintele călătoresc, ci şi legile fonologice, 
observă Gamillscheg (Oltenische Mnndarten p. 67) cu dreptate. 
Călătoria trebue pricepută, fireşte, în mod figurat şi ar fi poate 
mai potrivit să zicem: nu împrumutăm numai cuvinte, ci şi legi 
fonologice. Precum cuvântul auzit, care exprimă scurt şi concis 
o idee pentru care nu aveam o expresie potrivită, ne este bine- 
venit şi-l înglobăm imediat în tezaurul nostru lexical, tot atât 
de binevenită, sau şi mai mult chiar, este formula prin care se 
poate orândui materialul de limbă brut şi nesistemizat încă în 
mintea noastră. Această formulă o ghicim uşor din cuvintele pe 
care le auzim, rostite, unele întrun fel, altele într'altfel, dupa 
anumite condițiuni, pe care le descoperim prin abstracţie. Astfel 
copilul, când învaţă o limbă, nu extrage numai „tulpina“ şi 

" ,dezinenta“ formelor morfologice, ci şi legile fonologice care au 
aplicare in declinare şi conjugare. Următorul fapt observat de 
mine arată până la ce grad ajunge, în privinţa aceasta, grija 
copilului de a vorbi bine. In Cernăuţi. vânzătorii de haine vechi, 
Evrei cu toţii, umblă pe stradă strigând „handeles“. Pe copiii 
miei îi interesau aceşti negustori şi de câteori auzeau strigătul 
lor pe stradă, alergau la fereastră dându-mi ae ştire: „uite un 
handeles !* Intr’o zi se nimeriră doi în acelaşi timp înaintea casei 
noastre. Fetiţa mea, de vre o cinci ani atuncea, strigă cu bucurie: 
„auzi, tată, doi — (pauză) cum se zice: handelesi sau handeleşi ? 

Schimbările de rostire se ivesc, în mod normal, incon- 
ştient; tot fără să ne dăm seama despre acest lucru, le 
primim şi le imităm. Dar omul nu este numai o maşină incon- 
ştientă de articulat sunete, ci şi un gânditor, un observator al 
limbei sale, vecinic preocupat — în măsură mai mare sau mai 
mică, după cum talentul lui pentru limbă e mai mare sau mai 
mic — de a rândui materialul şi de a-şi perfectiona limba. 
Prin comparaţie, subiectul grăitor izbuteşte să bage de seamă 
deosebirile între graiul său şi ale semenilor săi şi să stabilească 
raportul constant — legea — ce există între faptele observate. 
Cu cât deosebirea va fi mai mică, cu atât va fi remarcată mai 
greu, căci ea nu stânjeneşte înţelegerea cu alţii, cu atât deci va 
trece mai multă vreme până ce simţul nostru de împărțire în 
categorii va izbuti să formuleze o lege fonologică. Deci: anu- 
mite legi fonetice produc schimbări de rostire, iar anumite legi 
psihologice pot produce, în anumite cazuri, generalizarea acestor 


modificări de rostire asupra întregului material lingvistic. Rezul- 
tatul e legea fonologică. 

Individuală la origine, legea fonologică poate deveni, ca 
orice altă inovatiune de limbă, colectivă. Căci omul este în 
acelaşi timp şi membru al societăţii. Această expansiune asupra 
unui grup social se întâmplă şi ea după anumite legi sociolo- 
gice, pe care nu le cunoaştem încă în deajuns, pe care însă, din 
cauza aceasta, nu e voie să le nesocotim. Răspândirea unei 
modificări de rostire nu trebue să ne-o imaginăm ca pe o 
molimă ce cuprinde la un moment dat pe toţi cei ce vorbesc 
aceeaşi limbă sau acelaşi dialect, fără ca ei să aibă nici putinţa 
de a rezistă infecţiei, nici conştiinţa că sânt propagatori de 
bacili. Mi se pare dimpotrivă că din milioanele de inovatiuni de 
limba individuale, cele mai multe se pierd fără a lăsă urmă; o 
parte mică rămâne însă prin selectiune; în structura noastră 
socială este dată posibilitatea de răspândire a acestor inovaţiuni ; 
dintr'un centru cu prestigiu legile fonologice — adecă modifi- 
cările de rostire categorizate — se răspândesc printr'o „tradu- 
cere“, o adaptare a formei vechi de a rosti cuvintele la forma 
nouă. Numai admițând acest fel de propagare a legilor fonolo- 
gice ne putem explică cazurile de „regresiune fonetică“. Intra- 
devăr, dacă partea cea mai mare a teritoriului dacoromân 
rosteşte azi bine, rostirea aceasta ma fost totdeauna atât de 
generală. Cercetând „stratigrafia“ (Dacoromania | 386) acestui 
fenomen, vedem că intro regiune mare a teritorului dacoromân, 
între lat. bene şi modernul bine, a existat stadiul bire, Dacă 
însă în regiunile din nordul Mureşului forma bire a devenit 
iarăşi bine, nu este pentrucă la aceşti Români, r între vocale s'a 
prefăcut în n printr'o transformare lentă şi gradată (precum se 
prefacuse, cu veacuri înainte, în aceleaşi condițiuni, n în r), ci 
pentrucă ei, observând la vecinii lor de sud rostirea cu n Şi 
recunoscând condiţiile în care acest n se deosebeşte de r al lor, 
au adoptat pronunţarea aceasta. 

Concepţia aceasta, ținând seama de noile achiziţii ale şti- 
intei, salvează cea mai importantă din descoperirile generaţiei 
trecute, credinţa că liniba, în evoluţia sa, e diriguită de anumite 
legi, de care cercetătorul trebue să țină seama. Atât, că aceste 
legi, când ele privesc forma exterioară a graiului, rostirea, nu 
sânt în esenţă deosebite de legile generale care diriguesc evo- 
lutiunea limbei şi deci nu e voie să facem o distincţie artificială 
între formă şi conţinut, căzând, ca neogramaticii, în greşala 
metodică, relevată cu drept cuvânt de Schuchardt, de a da „ex- 
Plicatii* — psihologice — „excepțiilor“, dar de a lăsă neexpli- 
cate înseşi „cazurile normale“ (căci arătarea fazelor intemediare 
ale desvoltării, din punct de vedere fonetic relevează numai o 
lature, şi nu cea mai importantă, a problemei). 


Cluj, 1921. Sextil Puşcariu. 


